|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2022. szeptember 21-ei rendes ülésére**

**Tárgy:** Tulajdonosi döntés az Erzsébetvárosi Piacüzemeltetési Kft. és az Akácfa Udvar Kft. volt ügyvezetőjének felmentvény kérvénye tárgyában

**Készítette:**

dr. Káli-Nagy Eszter

irodavezető - helyettes

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**Tisztelt Képviselő-testület!**

Budapest Főváros VII. kerület Erzsébetváros Önkormányzatának képviselő-testülete a 201/2022. (VII.13.) határozatával Rókay Attilát az Erzsébetvárosi Piacüzemeltetési Korlátolt Felelősségű Társaság (cégjegyzékszám: Cg.01-09-298784, székhely: 1071 Budapest, Akácfa utca 42-48., adószám: 25962415-2-42; a továbbiakban Erzsébetvárosi Piacüzemeltetési Kft.) és az AKÁCFA UDVAR Építőipari és Ingatlanforgalmazó Korlátolt Felelősségű Társaság (cégjegyzékszám: Cg.01-09-893870, székhely: 1073 Budapest, Akácfa utca 61., adószám: 14211447-2-42; a továbbiakban Akácfa Udvar Kft.) ügyvezetői tisztségéből 2022. augusztus 31. napi hatállyal visszahívta. Tekintettel arra, hogy a tárgyévre vonatkozóan beszámolókészítési kötelezettség még nem keletkezett, ebből következően a gazdasági társaságok nem rendelkeznek elfogadott beszámolóval a 2022. január 1. és augusztus 31. közötti időszakra vonatkozóan, Rókay Attila kérelmezte az ügyvezetési tevékenység megfelelőségét megállapító felmentvény kiadását.

A Polgári Törvénykönyvről szóló 2013. évi V. törvény (Ptk.) 3:117. § (2) bekezdése alapján amennyiben a vezető tisztségviselői jogviszony két egymást követő, beszámolóval foglalkozó ülés között szűnik meg, a vezető tisztségviselő kérheti, hogy a legfőbb szerv következő ülésén döntsön a felmentvény kiadásáról, így Rókay Attila, mint az Erzsébetvárosi Piacüzemeltetési Kft. volt ügyvezetője felmentvény kérelmezésére jogosult.

Az Akácfa Udvar Kft. és Rókay Attila között 2021. december 22. napján létrejött megbízási szerződés 5.3. pontja is ennek megfelelően rendelkezik.

Az átadás-átvételi eljárás szabályszerűen megtörtént, Rókay Attila a folyamatban lévő ügyeket, a munkakörhöz tartozó iratokat és elszámolásokat a 2022. szeptember 1-től kinevezett ügyvezető részére átadta.

A felmentvényt a fenti rendelkezések alapján az önkormányzat legfelsőbb szerve, azaz a Képviselő – testület jogosult kiadni.

Kérem a Tisztelt Képviselő-testületet, hogy az előterjesztést megtárgyalni és azt elfogadni szíveskedjenek.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2022. (IX.21.) határozata az Erzsébetvárosi Piacüzemeltetési Kft. és az Akácfa Udvar Kft. volt ügyvezetője által kérelmezett felmentvényre vonatkozóan**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy:

1. Rókay Attilának az Erzsébetvárosi Piacüzemeltetési Kft. ügyvezetői tevékenységére vonatkozóan a felmentvényt 2022. január 1. és augusztus 31. közötti időszakra megadja.
2. Rókay Attilának az Akácfa Udvar Kft. ügyvezetői tevékenységére vonatkozóan a felmentvényt 2022. január 1. és augusztus 31. közötti időszakra megadja.

**Felelős:** Polgármester

**Határidő:** azonnal

Budapest, 2022. szeptember 2.

**Niedermüller Péter**

**polgármester**

Mellékletek:

* Felmentvény kérelem
* Munkaszerződés
* Megbízási szerződés
* Átadás-átvételi jegyzőkönyv (Erzsébetvárosi Piacüzemeltetési Kft.)
* Átadás-átvételi jegyzőkönyv (Akácfa Udvar Kft.)