|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2022. szeptember 21-ei rendes ülésére**

|  |  |
| --- | --- |
| **Tárgy:** | Tulajdonosi döntés az EVIN Nonprofit Zrt. hatályos feladatellátási szerződése 1. sz. mellékletének módosításáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt.) között önkormányzati ingatlangazdálkodási feladatok ellátása tárgyában *feladatellátási szerződés (1. számú melléklet)* van érvényben.

A feladatellátási szerződés lényegi feltételeit a Képviselő-testület Pénzügyi és Kerületfejlesztési Bizottsága (a továbbiakban: PKB), valamint Budapest Főváros VII. kerület Erzsébetváros Önkormányzata Képviselő-testületének (a továbbiakban: KT) korábban tárgyban hozott határozatai rögzítik, legutóbbi módosítása a *87/2022. (III. 18.) számú KT - határozaton (2. számú melléklet)* alapul.

Az Önkormányzat Képviselő-testülete *840/2020. (XI.18.) számú határozatában (3. számú melléklet)* kötelezettséget vállalt arra, hogy az EVIN Nonprofit Zrt. részére fedezetet biztosít az integrált vállalatirányítási rendszer (a továbbiakban: IVIR vagy Rendszer) kialakítására, egyben felhatalmazta az EVIN Nonprofit Zrt.-t az IVIR kialakításához szükséges előkészületi tevékenységek haladéktalan megkezdésére. A Képviselő-testület döntése alapján az EVIN Nonprofit Zrt. a Rendszer kialakítását nevezett KT. határozat hatálybalépését követően azonnal megkezdte, a fejlesztések azóta már befejeződtek.

A feljesztési munka előrehaladása során egyértelművé vált, hogy a feladat komplexitásanak köszönhetően, az integráció megtartása érdekében:

* További olyan fejlesztések megvalósítása szükséges, mely a Rendszer teljeskörű működését elősegíti és az eredeti szerződés műszaki tartalmán túlmutat, ezért a további fejlesztések az Alapszerződés tárgyába és tartalmába a *Vállalkozási szerződés I. sz. módosításával* beemelésre kerültek (*4. számú melléklet*).
* A teljeskörű teljesítéséhez az egyes mérföldkövek teljesítési határidejének, tehát a projekt megvalósítására vonatkozó belső részhatáridők és az ahhoz kapcsolódó fizetési ütemezések módosítása szükséges, ezért került sor a *Vállalkozási szerződés II. sz. módosítására* (*5. számú melléklet*), mely során a fejlesztést végző Vállalkozó és az EVIN Nonprofit Zrt., mint Megrendelő (a továbbiakban együtt: Felek) azaz Alapszerződés 5. sz. mellékletét, a „Teljesítési és Pénzügyi Ütemtervet” módosították.

Felek az Alapszerződés II. sz. módosításakor a módosított „Teljesítési és Pénzügyi Ütemtervbe” nem emelték be az I. sz. szerződésmódosításban megrendelt további szolgáltatásokat/fejlesztéseket, valamint Felek részéről felmerült az az igény, hogy Felek az I. sz. és a II. sz. szerződésmódosítások tartalmát hozzák egymással teljesen összhangba és az Alapszerződés 5. sz. mellékletét, a „Teljesítési és Pénzügyi Ütemtervet” egy további szerződés módosításban úgy rögzítsék, hogy az jól átláthatóan tartalmazza mind az I., mind a II. sz. szerződésmódosítás szerinti változásokat, részhatáridőket, pénzügyi ütemezéseket. Továbbá az éles indulás és az éles üzemi támogatás („Éles indulás és éles üzemi támogatás - II. fázis” mérföldkő), azaz a vállalatirányítási rendszer érdemi működésének megkezdését követően vált láthatóvá, hogy egyes licencek és szakértői támogatások szükséges időigényét módosítani kell. Mindezek a *Vállalkozási szerződés III. sz. módosításában* (*6. számú melléklet*) kerültek rögzítésre.

Az IVIR kialakítására vonatkozó kiadások finanszírozása a feladatellátási szerződés keretében történik, melynek ütemezését a feladatellátási szerződés 1. sz. melléklete tartalmazza.

Fentiek alapján az EVIN Nonprofit Zrt. ezennel jóváhagyásra előterjeszti az *hatályos feladatellátási szerződése 1. sz. mellékletének módosítását*.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*5.§ (2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

Kérem a Tisztelt Képviselő-testületet a határozati javaslatok elfogadására.

**Határozati javaslatok**

**Budapest Főváros VII. kerület Erzsébetváros Önkormányzata Képviselő-testületének …/2022. (IX.21.) számú határozata „*az EVIN Nonprofit Zrt. hatályos feladatellátási szerződése 1. sz. mellékletének módosítása”* tárgyában**

Budapest Főváros VII. Kerület Erzsébetváros Önkormányzat Képviselő-testülete úgy dönt, hogy

1. *„az EVIN Nonprofit Zrt. hatályos feladatellátási szerződése 1. sz. mellékletének módosítását”* a határozat mellékletét képező tartalommal jóváhagyja.
2. felkéri a Polgármestert a határozat mellékletét képező, módosított feladatellátási szerződés aláírására.

**Felelős:** Niedermüller Péter polgármester

**Határidő:** azonnal

Budapest, 2022. augusztus 31.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1. számú melléklet – EVIN\_Feladatellátási szerződés
2. számú melléklet – 87/2022. (III. 8.) számú KT - határozat
3. számú melléklet – 840/2020. (XI.18.) számú KT - határozat
4. számú melléklet – IVIR\_Vállalkozási szerződés I. sz. módosítása
5. számú melléklet - IVIR\_Vállalkozási szerződés II. sz. módosítása
6. számú melléklet - IVIR\_Vállalkozási szerződés III. sz. módosítása

Határozati javaslatok mellékletei:

1. számú melléklet – Feladatellátási szerződés és annak módosított 1. számú melléklete