**PÁLYÁZATI KIÍRÁS**

**magasnyomású mosó berendezés beszerzésének támogatására**

**2022.**

Budapest Főváros VII. kerület Erzsébetváros Önkormányzata Képviselő-testülete a /2022. (IX. 21.) döntése alapján pályázatot hirdet

**magasnyomású mosó berendezés beszerzésének támogatására,**

a Budapest Főváros VII. kerület Erzsébetváros Önkormányzata 2022. évi költségvetésében biztosított forrás terhére.

**Rendelkezésre álló forrás**

A jelen pályázat kiírásakor az Önkormányzat költségvetésében **5.000.000 Ft,** azaz ötmillió forint **támogatási keret áll rendelkezésre** a jelen pályázaton résztvevő nyertes pályázók részére.

**A pályázat célja**

A pályázat célja a kerület köztisztasági állapotának javítása.

**Pályázók köre**

**A pályázaton részt vehetnek** a VII. kerület közigazgatási területén lévő:

* társasházak,
* lakásszövetkezetek (a lakásszövetkezetekről szóló 2004. évi CXV. tv. 2. § (1) bek.).

**A támogatás formája, mértéke**

A **támogatás** **vissza nem térítendő**, utófinanszírozású, **mértéke** a pályázó által benyújtott és a döntéshozó által elfogadott a **pályázati adatlapon rögzített** **pályázati költségvetés,** (amely a beszerzésre tervezett magasnyomású mosó berendezés becsült költségét tartalmazza), illetve a megvalósítás után benyújtott, elfogadott kiadás összegének **100%-a**, mely azonban **nem haladhatja meg a 70.000,- Ft-ot.**

A pályázó az elnyert pénzbeli támogatást a vele kötött támogatási szerződésben, valamint jelen pályázati kiírásban meghatározott feltételek szerint használhatja fel. (A szállítási költség, hosszabbító, külön plusz tömlő nem támogatható.)

Pályázónként **1 db magasnyomású mosó berendezés beszerzése támogatható.**

**A pályázat benyújtásának módja és helye:**

* **elektronikusan:**

*a* <https://epapir.gov.hu> *(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának.

* **személyesen vagy postai úton:**
* **A pályázat benyújtásának módja**: papír alapon egy példányban, zárt borítékban **személyesen** a Budapest Főváros VII. Kerület Erzsébetvárosi Polgármesteri Hivatal (a továbbiakban: Polgármesteri Hivatal) Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5.) hivatali időben. Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30-tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

Ebben az esetben az irat Polgármesteri Hivatal általi érkeztetésének időpontja számít a benyújtás időpontjának.

**Postai úton** **postai ajánlott küldeményként** az Önkormányzat címére (1073 Budapest, Erzsébet krt. 6.). **A borítékra kérjük ráírni: „2022. évi magasnyomású mosó beszerzése pályázat**”. Postai feladás esetén, a borítékon szereplő postai bélyegzőn lévő időpont számít a benyújtás időpontjának.

A pályázat Polgármesteri Hivatalban történő benyújtása díjmentes.

**A Pályázat benyújtásának határideje:**

A pályázat benyújtható: a támogatási keret kimerüléséig, de legfeljebb **2022. november 15. napja 24:00 óráig**. A benyújtási határidő elmulasztása jogvesztő.

**A benyújtandó pályázati dokumentumok**:

- kitöltött **„Pályázati Adatlap**” (1. sz. melléklet)

* **közös képviselő megválasztásáról** szóló társasházi közgyűlési **határozat másolata,**
* a pályázó társasház, lakásszövetkezet közgyűlésének **pályázati részvételre vonatkozó döntése**, **és a döntésben rögzítve a tulajdonosi közösségi nyilatkozata**, hogy a beszerzett magasnyomású mosó támogatásától számított 3 év hosszan, időjárástól függően, fagyveszély mentes időben, előreláthatóan március 16.-től - november 30. napjáig, legalább heti 2 alkalommal elvégzik/elvégeztetik a társasházi ingatlanhoz kapcsolódó járdaszakasz vizes takarítását.

(a pályázat benyújtása és a vizes takarítás rendszeres elvégzése ügyében a társasházakról szóló 2003. évi CXXXIII. törvény szerinti közgyűlési döntés szükséges),

* **-** A pályázati kiírás előtt 6 hónapnál nem régebben beszerzett magasnyomású mosó berendezés számla másolata, amennyiben sor került ilyen beszerzésre.

**A pályázati dokumentáció nem elektronikus úton történő benyújtása esetén annak hitelesítéséül a Pályázati adatlap utolsó oldalát két helyen alá kell írni, valamint a nyilatkozatokat is szükséges aláírni, illetve aláírattatni.**

**Hiánypótlási lehetőség nem biztosított a pályázat egyszerűsége miatt.**

**Pályázat elbírálása, döntés**

* A beérkezett pályázatok szabályszerűségi, formai és tartalmi felülvizsgálatra kerülnek, melyet a Polgármesteri Hivatal Városüzemeltetési Irodája folyamatosan végez.
* A döntés-előkészítési munkákat a Polgármesteri Hivatal Városüzemeltetési Irodája végzi.
* A pályázatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága bírálja el a pályázat benyújtási határidejét követően. Az elbírálás folyamatosan történik a fedezet erejéig.
* **Az értékelés szempontjai,** haaz Önkormányzat tárgyévi költségvetésében rendelkezésre álló keretösszeget a beadott pályázatok szerinti támogatási igény meghaladja:

A pályázatok *benyújtási sorrend*je.

Azonos benyújtási időpont esetén:

a) a pályázat pályázati adatlapon rögzített költségvetése értékében a pályázat kiírását megelőzően 6 hónapnál nem régebben beszerzett magasnyomású mosó berendezés megléte és ennek a vonatkozó számla másolatával történő igazolása.

b) a tisztításra kerülő járdafelület területének nagysága.

A döntéshozó döntése alapján a támogatás mértéke kevesebb is lehet az igényelt támogatás összegénél.

**A pályázat elutasításra kerül, ha**

* a pályázat nem a benyújtásra meghatározott határidőn belül került benyújtásra,
* a pályázó nem a pályázati kiírásban meghatározott lehetséges támogatást igénylői körbe tartozik,
* a pályázat nem az előírt módon pl.ügyfélkapun/cégkapun keresztüli beküldés helyett e-mailben került benyújtásra,
* a pályázat hiányosan került benyújtásra, a pályázati adatlap hiányosan került kitöltésre, a pályázati dokumentumok nem teljeskörűen kerültek csatolásra.
* A pályázatok elbírálásának tervezett határideje: **2022. december 31.**

**Jogorvoslat**

**A pályázó a döntéssel szemben jogorvoslattal élhet** a döntés kézhezvételétől számított 10 munkanapon belül.

* **A jogorvoslati kérelem benyújtásának módja:**
* **postai úton** **postai ajánlott küldeményként** feladni az Önkormányzat címére (1073 Budapest, Erzsébet krt. 6.) egy példányban. A borítékra kérjük ráírni: **„2022. évi magasnyomású mosó beszerzése pályázat jogorvoslati kérelem”.**

Postai feladás esetén, a borítékon szereplő postai bélyegzőn lévő időpont számít a benyújtás időpontjának. Vagy

* **elektronikusan:**

*a* <https://epapir.gov.hu> *(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését. Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának. Vagy

* **személyesen:**

A Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5. ) hivatali időben. Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30-tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

A zárt borítékra kérjük ráírni: **2022. évi magasnyomású mosó beszerzése pályázat jogorvoslati kérelem.**

Ebben az esetben az irat Polgármesteri Hivatal általi érkeztetésének időpontja számít a benyújtás időpontjának.

* A jogorvoslati kérelemről való döntést a Polgármesteri Hivatal Városüzemeltetési Irodája készíti elő.
* A jogorvoslati kérelemről a Budapest Főváros VII. kerület Erzsébetváros Önkormányzata Képviselő-testülete dönt.

**A pályázat lebonyolításának módja:**

A Polgármesteri Hivatal a döntés meghozatalától számított 15 napon belül írásban (tértivevényes levélben vagy elektronikusan hivatali kapun keresztül) értesíti a pályázókat a pályázat eredményéről.

A pályázattattal kapcsolatos döntések a [www.erzsebetvaros.hu](http://www.erzsebetvaros.hu) honlapon is közzétételre kerülnek.

A nyertes pályázókkal **támogatási szerződést köt az Önkormányzat.**

A támogatási szerződés megkötéséhez szükséges kitöltött felhatalmazó levél (ld. 2. sz. melléklet).

A pályázóknak a szerződés tervezet megküldésétől, illetve a tervezet elkészültéről szóló értesítés kézhezvételétől számított 30 napos jogvesztő határidő áll rendelkezésére a szerződés tervezet elfogadására, azaz aláírására.

A pályázó az elnyert **pénzbeli** **támogatást** a vele kötött **támogatási szerződésben**, valamint jelen pályázati kiírásban meghatározott feltételek szerint használhatja fel.

A pályázattal történő **elszámolás**, illetve a számla és az alábbiakban leírt dokumentumok benyújtásának **határideje** a megkötött **támogatási szerződés pályázó részéről történő kézhezvételtől számított 3 hónap.**

**Az elszámolás módja**:

Az eredeti számla hitelesített másolatának, a kifizetést igazoló bankszámlakivonat (pénztárbizonylat) hitelesített másolatának, a beszerzett magasnyomású mosóról fényképnek, a szerződés és a hozzájuk kapcsolódó árajánlat másolatoknak (amennyiben keletkeztek a beszerzés során), a beszerzett magasnyomású mosó berendezés a pályázati kiírás műszaki követelményének (legalább 100 bar nyomás, vagy az alacsonyabb nyomás alkalmazásának szükségessége indoklása) való megfelelőségére vonatkozó nyilatkozat **Polgármesteri Hivatal Városüzemeltetési Irodára történő benyújtásával történik.**

Az elszámolást a pályázat kiírása időpontja előtt 6 hónapnál nem régebben beszerzett magasnyomású mosó berendezések esetében is be kell nyújtani.

A megvásárolt magasnyomású mosó számlája/számlái a pályázat kiírását megelőző 6 hónapnál nem lehet(nek) korábbi keltezésűek.

**Az elszámolandó számlára rá kell vezetni:** a *”2022. évi magasnyomású mosóberendezés beszerzésére vonatkozó pályázat terhére elszámolva”.*

Amennyiben a számlával **igazolt, elfogadott költség összege kevesebb,** mint a támogatási szerződésben rögzített keretösszeg, a kifizethető **támogatás összege a számlákkal igazolt, elfogadott költség összege.** Amennyiben a számlával **igazolt, elfogadott költség összege megegyezik vagy magasabb** mint a támogatási szerződésben rögzített keretösszeg, a kifizethető **támogatás összege a támogatási szerződésben rögzített keretösszeg összege.**

A magasnyomású mosó berendezés költsége támogatható, nem támogatható a szállítási díj, hosszabbító, külön plusz tömlő, esetleges közbeszerzés költsége.

A támogatás átutalását megelőzően a Polgármesteri Hivatal Városüzemeltetési Irodája munkatársa szúrópróbaszerűen **ellenőrizheti** **a beszerzett magasnyomású mosó berendezés meglétét.** A pályázó a helyszíni ellenőrzést köteles lehetővé tenni.

Az elszámolás elfogadását követő 60 napon belül kerül folyósításra **a pályázó részére a támogatás.**

A Polgármesteri Hivatal a támogatás összegének átutalásától számított legfeljebb 3 év hosszan **utóellenőrzéseket (helyszíni ellenőrzéseket) végezhet** szúrópróbaszerűen. Amennyiben a helyszíni ellenőrzés alkalmával megállapításra kerül, hogy a pályázó nem végzi legalább heti 2 alkalommal az ingatlanhoz kapcsolódó járdafelület vizes takarítását, elektronikusan vagy postai úton figyelmeztetésre kerül sor, a második figyelmeztetést követően, az érintett lakóközösségnek a kapott támogatás összegét kamatokkal növelten vissza kell fizetnie az Önkormányzat részére. A kamat összege a mindenkori jegybanki alapkamat kétszerese. Az Önkormányzat követelésének érvényesítését a 2. számú melléklet szerinti felhatalmazó levél biztosítja.

A vizes takarítást kár okozás és veszélyhelyzet okozása nélkül, kellő körültekintéssel szükséges végezni, a körülményeknek és a járdaburkolat műszaki állapotának megfelelő nyomást választva. Fagyveszélyes időszakban vizes takarítás nem végezhető. Az esetleges károkozásért felel a pályázó. A járdatakarítás során vegyszermentes víz vagy szükség estén biológiailag lebomló, kutyákra és a környezetre ártalmatlan készítményt alkalmazható.

Amennyiben a pályázat nyertese az elszámolás benyújtására nem képes a támogatási szerződésben meghatározott határidőben, a határidő lejártát megelőzően írásban **kezdeményezheti a határidő legfeljebb három hónappal történő meghosszabbítását**.

* **E kérelem benyújtásának módja**:
* **postai úton** **postai ajánlott küldeményként** feladni az Önkormányzat címére (1073 Budapest, Erzsébet krt. 6.) egy példányban. A borítékra kérjük ráírni: **„2022. évi magasnyomású mosóberendezés beszerzése pályázat elszámolási határidő meghosszabbítása iránti kérelem”.**

Postai feladás esetén, a borítékon szereplő postai bélyegzőn lévő időpont számít a benyújtás időpontjának.

* **elektronikusan:**

*a* <https://epapir.gov.hu> *(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését. Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának. Vagy

* **személyesen:**

papír alapon, zárt borítékban a Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5. ) hivatali időben. Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30 tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

Ebben az esetben az irat Polgármesteri Hivatal általi érkeztetésének időpontja számít a benyújtás időpontjának.

* A kérelemről való döntést a Polgármesteri Hivatal Városüzemeltetési Irodája készíti elő.
* A kérelemről a Városüzemeltetési Bizottság dönt.

Amennyiben a pályázat nyertese a pályázati kiírásban, a támogatási szerződésben meghatározott elszámolási határidőt nem tartja be, **megszűnik a jogosultsága a támogatási összegre**.

A támogatás összegének átutalását követő 3 évben jelen pályázatra a pályázó nem nyújthat be új pályázatot, amennyiben benyújtásra kerül, az érvénytelennek minősül.

**Nyilvánosság**

Támogatás felhasználása esetén a pályázó saját költségén, az ingatlanon jól látható helyen, A4-es méretben, táblát helyez ki a következő szöveggel: „*A járdafelület vizes takarításához használt magasnyomású mosó berendezés beszerzésére Budapest Főváros VII. kerület Erzsébetváros Önkormányzatának támogatásával került sor.”* (Ezt a pályázónak legalább egy darab fényképpel kell igazolnia elszámoláskor.)

**A Pályázati kiírás és mellékletei (1. sz. melléklet a pályázati adatlap) az alábbi módokon szerezhetőek be:**

Letölthetőek az Önkormányzat honlapjáról ([www.erzsebetvaros.hu](http://www.erzsebetvaros.hu)), vagy átvehetőek Budapest Főváros VII. Kerület Erzsébetvárosi Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5.). Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30 tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

A pályázati dokumentáció díjmentes.

A pályázattal kapcsolatban további felvilágosítást ad hivatali munkaidőben a Polgármesteri Hivatal Városüzemeltetési Irodájának munkatársa Juhászné Farkas Matild a +36-1-462-3104-es telefonszámon, vagy kérdéseiket elküldhetik a [varosuzemeltetes@erzsebetvaros.hu](mailto:varosuzemeltetes@erzsebetvaros.hu) e-mail címre.

A pályázaton részt vevő hozzájárulását adja, hogy a pályázati eljárás során rögzített személyes adatait az Európai Parlament és a Tanács 2016/679 számú rendeletének (a továbbiakban: GDPR) valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseit betartva, a pályázatot kiíró, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

A pályázó tudomásul veszi, hogy az Infotv. alapján a pályázatok alapvető adatai és a pályázatok eredménye az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) nyilvánosságra kerülnek.

Nyertes pályázó tudomásul veszi az Infotv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni.

Budapest, 2022.

Niedermüller Péter

polgármester