|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület** **2022. szeptember 21-ei rendes ülésére**

|  |  |
| --- | --- |
| **Tárgy:** | **Javaslat Erzsébetváros Településképvédelmi Rendeletéről szóló 25/2017. (X.09.) számú önkormányzati rendelet módosítására** |

**Készítette:**

Sólyom Benedek

főépítész

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség, a rendelet-tervezet elfogadásához minősített többség szükséges.**

**Tisztelt Képviselő-testület!**

Kerületünkre az Erzsébetváros Településképvédelmi Rendeletéről szóló 25/2017. (X.09.) számú önkormányzati rendelet (továbbiakban: ETKR) van érvényben.

Az ETKR jogharmonizációja, továbbá tárgyi rendelet egyes előírásainak pontosítása, illetve a helyi védett épületek listájának bővítése szükséges.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet (a továbbiakban: 314/2012. Korm. rendelet) és a Budapest Főváros VII. Kerület Erzsébetváros Önkormányzat Képviselő-testületének partnerségi egyeztetés szabályairól szóló 17/2017. (VI.22.) önkormányzati rendelete alapján az ETKR módosítására teljes eljárás keretében kerül sor.

Az eljárás 2022. június 30-áig megindult, így a 314/2012. Korm. rendelet rendelkezéseit kell alkalmazni az alábbiak szerint:

Az eljárás megindulásakor hatályban lévő a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: 419/2021. (VII.15) Korm. rendelet) 78. § (1) bekezdése alapján: *„A településfejlesztési koncepció, az integrált településfejlesztési stratégia, településszerkezeti terv, a helyi építési szabályzat, a kerületi építési szabályzat, a fővárosi rendezési szabályzat, a településtervek, a kézikönyv és* ***a településképi rendelet***

*a)* ***legkésőbb 2022. június 30-ig megkezdett*** *készítése és* ***módosítása során a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (e § tekintetében a továbbiakban: korábbi R.) VI. Fejezetének eljárási rendelkezéseit,***

*b) 2022. július 1-jétől történő készítése és módosítása során a VII–IX. Fejezet eljárási rendelkezéseit*

***kell alkalmazni.”***

**Előzetes véleményezési szakasz:**

A 17/2017. (VI.22.) Ök. rendelet alapján az előzetes véleményezési szakaszban a partnerek tájékoztatása megtörtént a polgármester 2022.05.25-én kelt levelének közzétételével az Önkormányzat honlapján, a Hivatal hírdetőtábláin és az Erzsébetváros Újságban.

Az előzetes véleményezési szakaszban partnerségi észrevétel nem érkezett.

**Véleményezési szakasz:**

A 314/2012. Korm. rendelet 43/A. § (6) bekezdés c) pontja alapján: *„A polgármester az elkészült településképi rendeletet véleményezésre megküldi az állami főépítészi hatáskörében eljáró fővárosi és megyei kormányhivatalnak, a Nemzeti Média- és Hírközlési Hatóságnak, az illetékes nemzeti park igazgatóságnak, a világörökségi, műemléki és régészeti egyeztetési szakterület tekintetében az örökségvédelmi hatáskörben eljáró fővárosi és megyei kormányhivatalnak, honvédelmi és katonai rendeltetésű terület érintettsége esetén a honvédelemért felelős miniszternek.”*

A 314/2012. Korm. rendelet 43/A. § (9) bekezdése alapján: *„A (2) és (6) bekezdések szerinti államigazgatási szervekkel történő egyeztetés a Lechner Tudásközpont által üzemeltetett digitális egyeztetési felületen történik. A polgármester gondoskodik a kézikönyv és a településképi rendelet digitális egyeztetési felületre történő feltöltéséről. A feltöltésre kerülő szöveges dokumentumokat pdf vagy odt formátumban, a térképi munkarészeket pdf formátumban kell biztosítani. A digitális egyeztetési felületen keresztül biztosítani kell legalább a kézikönyv és a településképi rendelet elérhetőségét, véleményezését és a kidolgozásért felelős szerv számára a vélemények elérését.”*

A fentiek alapján az ETKR módosítása kapcsán a 314/2012. Korm. rendelet 43/A. § (6) bekezdés c) pontja szerinti véleményezők megkeresésre kerültek a 43/A. § (9) bekezdése szerint.

A 314/2012. Korm. rendelet 43/A. § (10) bekezdése alapján: „*A véleményezésre jogosult szervek véleményének digitális egyeztető felületre történő feltöltéséről a véleményező szerv gondoskodik, a feltöltésre kerülő szöveges dokumentumokat pdf vagy odt formátumban kell biztosítani.”*

Az ETKR módosítása kapcsán a <http://tak.lechnerkozpont.hu/> digitális egyeztető felületen két véleményező adott véleményt határidőn belül:

* a Duna-Ipoly Nemezeti Park Igazgatósága mint az illetékes nemzeti park igazgatósága, mely észrevételt nem tartalmazott,
* és Budapest Főváros Kormányhivatala Állami Főépítész (a továbbiakban: Állami Főépítész), mint az állami főépítész hatáskörében eljáró fővárosi kormányhivatal adott véleményt, mely észrevételeket is tartalmazott.

A 314/2012. Korm. rendelet 43/A. § (11) bekezdése alapján: „*Amennyiben a véleményezésre jogosult szerv a (7) bekezdés szerinti véleményét határidőn belül nem tölti fel a (9) bekezdés szerinti digitális egyeztető felületre, a véleményezésre jogosult szerv véleménye az eljárás során figyelmen kívül hagyható.”*

A többi véleményezőtől határidőn belül vélemény nem érkezett.

Az Állami Főépítész észrevételeire a tervező a módosításokat megtette a rendelet-tervezetben.

A 314/2012. Korm. rendelet 39. § (2) bekezdése alapján: *„A véleményezést követően a beérkezett véleményeket - egyeztetés esetén a jegyzőkönyvet is - ismertetni kell a képviselő-testülettel, amelyek elfogadásáról vagy el nem fogadásáról a képviselő-testület dönt. A vélemény, észrevétel el nem fogadása esetén a döntést indokolnia kell.”*

A beérkezett véleményeket elfogadásra javaslom.

A 17/2017. (VI.22.) Ök. rendelete alapján a véleményezési szakaszban is megtörtént a partnerségi egyeztetés az Önkormányzat honlapján, a Hivatal hírdetőtábláin és az Erzsébetváros Újságban.

A véleményezési szakaszban partnerségi észrevétel nem érkezett.

**Hatásvizsgálat**

Budapest Főváros VII. kerület Erzsébetváros Önkormányzata Képviselő-testületének az Erzsébetváros Településképvédelmi Rendeletéről szóló 25/2017. (X.09.) számú önkormányzati rendelet rendelet módosításának várható hatásai a jogalkotásról szóló 2010. évi CXXX. törvény 17. § (2) bekezdése szerint:

1. **A jogszabály társadalmi, gazdasági, költségvetési hatásai**

A rendelet módosítása a társadalomra pozitív hatást fejt ki, hiszen az épített környezet minősége és a szabályozás átláthatósága javul. A módosítások gazdasági, költségvetési vonzattal nem járnak.

1. **A jogszabály környezeti és egészségügyi következményei**

A jogszabály környezeti és egészségügyi pozitív következménnyel jár. A terület környezeti állapota javul.

1. **A jogszabály adminisztratív terheket befolyásoló hatásai**

A jogszabály elfogadásával többlet adminisztratív feladatk nem jár.

1. **A jogszabály megalkotásának szükségessége, a jogalkotás elmaradásának várható következményei**

A jogharmonizáció és a fejlődésre irányuló intézkedés az érintett lakosság védelmére szolgál azzal, hogy az átláthatóbb, ügyfélbarátabb ügyintézést segíti elő.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet elfogadása esetén a módosított rendelet alkalmazására a Főépítészi és Vagyongazdálkodási Irodán a személyi, szervezeti és tárgyi feltételek biztosítottak. A rendelettervezet alkalmazása nem jár pénzügyi vonzattal.

Kérem a tisztelt Képviselő-testületet a napirend megtárgyalására és az alábbi határozati javaslat, valamint a jelen előterjesztés mellékletét képező módosító rendelet-tervezet elfogadására!

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének** **…/2022. (IX.21.) határozatat az Erzsébetváros Településképvédelmi Rendeletéről szóló 25/2017. (X.09.) számú önkormányzati rendelet módosítása ügyében – véleményezési szakasz lezárása**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy az Erzsébetváros Településképvédelmi Rendeletéről szóló 25/2017. (X.09.) számú önkormányzati rendelet (továbbiakban: ETKR) módosítása véleményezési szakaszának lezárásához a határozati javaslat mellékletét képező

* a Duna-Ipoly Nemezeti Park Igazgatósága, mint az illetékes nemzeti park igazgatósága 2022. július 19-én kelt, DINPI/4392-1/2022. számú véleményét,
* és a Budapest Főváros Kormányhivatala Állami Főépítész, mint az állami főépítész hatáskörében eljáró fővárosi kormányhivatal 2022.07.15-én kelt, BP/1701/00463-2/2022 számú véleményét

a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet szerint elfogadja.

**Felelős:** Niedermüller Péter polgármester

**Határidő:** azonnal

Budapest, 2022. augusztus 31.

Niedermüller Péter

polgármester

**Mellékletek:**

* Rendelettervezet

**Határozati javaslathoz:**

* 25/2017. (X.09.) Ök rendelet (ETKR)
* 2 db vélemény