|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

**ELŐTERJESZTÉS**

**A Képviselő-testület** **2022. szeptember 21-ei rendes ülésére**

|  |  |
| --- | --- |
| **Tárgy:** | Kerületi építészeti értékvédelem alá helyezés |

**Készítette:**

Sólyom Benedek

főépítész

**Törvényességi szempontból kifogást nem emelek:**

Tóth László

jegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**Tisztelt Képviselő Asszony/ Úr!**

# A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Korm. rendelet) 2. § 2a. pontja alapján: *„helyi építészeti örökség: a település múltja szempontjából meghatározó építészeti örökség;”* A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.)Korm. rendelet 27. § (2) a) pontja alapján: *„A településképi rendelet állapítja meg a helyi építészeti örökség területi és egyedi védelmét (a továbbiakban: helyi védelem), illetve a védelem megszüntetését,”*

Az Erzsébetváros Településképvédelmi Rendeletéről szóló Budapest Főváros VII. kerület, Erzsébetváros Önkormányzata Képviselő-testületének 25/2017. (X. 09.) Önkormányzati rendelet (a továbbiakban: ETKR) 1. számú Melléklete tartalmazza a jelenleg kerületi építészeti értékvédelem alatt álló ingatlanok jegyzékét, mely jelenleg a városszerkezeten és telekstruktúrán kívül csupán 3 db egyedi ingatlant tartalmaz. Jelen előterjesztés az alábbi 5 darab ingatlant helyezi helyi védelem alá:

1. Bp. VII. Akácfa u. 63. hrsz: 34088 (teljes épület)
2. Bp. VII. Dembinszky u. 44. hrsz: 33358 (teljes épület)
3. Bp. VII. Hernád u. 22. hrsz: 33179 (teljes épület)
4. Bp. VII. Kisdiófa u. 3. hrsz: 34124 (teljes épület)
5. Bp. VII. Síp u. 6. hrsz: 34510 (teljes épület)

Az ETKR 6.§ (5) alapján: *„A helyi védelem alá helyezésére, vagy annak megszüntetésére vonatkozó eljárás megindításáról a kezdeményezés alapján a Képviselő-testület dönt.”*

A fenti ingatlanok tekintetében Szűcs Balázs alpolgármester kezdeményezésére, a Képviselő-testület a 165/2022. (VI.15.) számú határozatával megindította a helyi védelem alá helyezési eljárást.

Az eljárás során 2022. július 05-én az Önkormányzat szerződést kötött Dr. Déry Attila egyéni vállalkozóval a fenti épületek értékvizsgálati dokumentációjának elkészítésére. A szerződés szerint elkészült dokumentáció jelen előterjesztés mellékletét képezi.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2022. (IX.21.) határozata 5 darab épület helyi védelem alá helyezéséről:**

Budapest Főváros VII. Kerület Erzsébetváros Önkormányzata Képviselő-testülete úgy dönt, hogy

az Erzsébetváros Településképvédelmi Rendeletéről szóló Budapest Főváros VII. kerület, Erzsébetváros Önkormányzata Képviselő-testületének 25/2017. (X. 09.) Önkormányzati rendelete 6.§ (5) bekezdés alapján az alábbi ingatlanokat helyi védelem alá helyezi:

Bp. VII. Akácfa u. 63. hrsz: 34088 (teljes épület)

Bp. VII. Dembinszky u. 44. hrsz: 33358 (teljes épület)

Bp. VII. Hernád u. 22. hrsz: 33179 (teljes épület)

Bp. VII. Kisdiófa u. 3. hrsz: 34124 (teljes épület)

Bp. VII. Síp u. 6. hrsz: 34510 (teljes épület)

**Felelős:** Niedermüller Péter polgármester

**Határidő:** azonnal

**Budapest, 2022. augusztus 30.**

**Niedermüller Péter**

**polgármester**

**Mellékletek:**

* Szűcs Balázs alpolgármester kezdeményező levele
* 165/2022. (VI.15.) számú képviselő testületi határozat
* értékvizsgálati dokumentáció ingatlanonként