**LIFE 2022 – BAUHAUSING EUROPE projekt tartalmi kivonata**

LIFE-2022-SAP-ENV-ENVIRONMENT Európai Uniós pályázati felhívás alapján

Készítette: Kiss Gábor

2022. szept. 14.

2022. augusztusban a Bethlen téri színház vezetése megkereste az önkormányzatot az alábbi EU LIFE pályázatban partnerségi együttműködés lehetőségével, melyen MURCIA térség (Esp), mint spanyol főpályázó vezetésével készül partnerként részt venni. Ez egy elsősorban közösség bevonási koncepción alapuló, de környezetvédelmi szempontú épület korszerűsítésről is szóló projekt, melyben az Önkormányzat önálló partnerként venne részt. A főpályázó Murcia város megbízásából, a projektvezető EUROVERTICE projekt ügynökség több éves sikeres EU pályázati tapasztalatait felhasználva már jelentősen előkészítette a projektmunkát és felkínálta Erzsébetváros Önkormányzata számára a partneri együttműködés lehetőségét.

Pályázati kiírás a LIFE 2022 BAUHAUS keretében jelent meg, kiemelt célja a köztulajdonban lévő korszerűtlen ingatlanok energetikai célú, hatékonyság növelő felújítása.

A pályázat az alábbi európai konzorciumi partnerségre épül: *Cartagena önkormányzat (spanyol), Blanca önkormányzat (spanyol), Eurovértice projekt ügynökség (spanyol), Universidad Politécnica de Cartagena egyetem (spanyol), Ādaži önkormányzat (lett), Ekodoma tanácsadó ügynökség (lett), Bari önkormányzat (olasz), Croatia Green Building Council  CGB tanácsadó ügynökség (horvát).*

Magyar partnerek:

Erzsébetváros önkormányzata

ProProgressione Kft (Bethlen téri Színház részéről)

Pályázat beadási határidő: 2022 okt. 4.

Projekt várható időtartama: 3-4 év

A pályázat európai bírálata 2023 kora tavasszal várható. A projekt tervezett menetrendje:

Pályázat előkészítés 2022. szeptember - október

Támogatási szerződéskötés 2023. március – 2023. május

Projekt előkészítés 2023. május – 2023. július

Közösségi tervezés 2023. augusztus – 2023. október

Fejlesztés és Beruházás(ok) 2023. november – 2025. március

Támogatási intenzitás mértéke: **60%**

Önkormányzat részéről szükséges **önrész 40%** (melynek finanszírozására előzetes várakozásaink szerint állami támogatás is igényelhető a későbbiekben).

Az Önkormányzat részére előzetesen tervezett projekt teljes költségvetése cca. 550.000 €, mely összeg a célzott ingatlan környezetvédelmi célú korszerűsítési és felújítási költségeit takarja.  A tervezett fejlesztési összeg 60%-át fedezi a pályázat, míg a fennmaradó 40% önrész (jelen árfolyamon max. 90M ft.)

A Pro Progressione Kft. (szakmai partner) részére tervezett projekt költségvetése: cca 300.000 €, ami a “közösségi fejlesztési elemek” költségeit takarja (közösségi tervezés és bevonás megvalósítása, valamint a pályázat szakmai összeállításában is aktívan részt vesz).

*A végleges projekt tartalmat és költségvetést az önkormányzat szakmai partnereként bevonandó EVIN Zrt-vel és a spanyol féllel egyeztetve dolgozzuk ki.*

*Az Önkormányzat önálló partnerként vesz részt a pályázatban, mint a projekt keretében történő beruházás céljaként megjelölt önkormányzati ingatlan (Bethlen téri színház) tulajdonosa.*

*Pozitív elbírálás esetén az önkormányzat részére várhatóan 2023 végén - 2024 elején merülnének fel az első kiadási költségek.*

*Előleg igényelhető: a támogatási összeg max. 30%-áig az aláírt támogatási szerződést követően.*

A pályázati felhívásban megjelölt, általunk tervezett főbb pályázati célok:

Meglévő önkormányzati épületek átalakítása a fenntarthatóság jegyében:

               Energia hatékonyság növelése

Hozzáférhetőség javítása

Városi életminőség javítása kerületi szinten:

Zöld felületek és zöld kertek létrehozása

Hozzájárulás a városkép esztétikai javításához és a biodiverzitáshoz

Közösségi összetartozás erősítése:

               Kisközösségi gondolkodás/együtt tervezés megvalósítása

               Új közösségi terek kialakítása

               Közösségi bevonás mikroközösségi munkacsoportok alakításával (témák: körkörös gazdaság, újrahasznosítás, energia felhasználás, közösségi tervezés)

A LIFE BAUHAUS program keretei:

Idea of LIFE —New European Bauhaus

LIFE-2022-SAP-ENV-ENVIRONMENT

**Alprogram**

körkörös gazdaság, hulladék kezelés, levegő víz talaj erőforrások és a Bauhaus

**A programban támogatott projektek tervezett költségvetése:**

2-10 millió eur / projekt

**Várható támogatott projektek száma:**

38 projekt

**Célok és Prioritások**

Az al-téma egybecseng az Új Európai BAUHAUS kezdeményezés eszméjével, ami egy környezetvédelmi, gazdasági és kulturális kezdeményezés azzal a céllal, hogy egyesítse a tervezés, fenntarthatóság, hozzáférhetőség céljait az Európai Zöld Megállapodás (European Green Deal) elérése érdekében.

Az alábbi prioritásokat tartja szem előtt:

* Új épületek teljes körű környezeti hatás csökkentésére fókuszál
* Körkörös értékláncok kialakítása a városi gazdaság erősítése érdekében, a környezet megújítása által
* A biodiverzitás megőrzése vagy visszaállítása az Új Európai BAUHAUS alkalmazásával

A program célja, hogy pozitívan segítse átalakítani a különböző európai városok környezetét az Új Európai BAUHAUS megközelítés bevezetésével. A városi átalakulás során fenntarthatóbb, körkörös elven működő területek jöhetnek létre a helyi lakosság bevonásával, amik magukba foglalják:

* A lakókörnyezet számára fontos épületek energetikai korszerűsítését, ami inspirálóan hat a környező lakosságra. Különösen szem előtt tartva: a hozzáférhetőséget, az esztétikai megújulást, a felhasznált anyagok életciklusát, a hulladék kezelési koncepciót.
* Energia közösségek támogatását
* Középületek megújításakor a városi biodiverzitás előtérbe helyezését
* A körkörös és együttműködő gazdaság eszméjének megvalósítását a közösség érzés erősítésével.

**Lehetséges tevékenységek:**

- Középületek korszerűsítése több felhasználói csoport részére: iskola, kulturális központ, könyvtár, használaton kívüli épületek stb.

- Energia közösség létrehozása

- Használaton kívüli közterek zöldterület hasznosítása és meglévők újjáélesztése

- Városi biodiverzitás növelése: madárfészkek, etetők, rovarházak stb

- Lakossági bevonási folyamatok a közösségi részvétel erősítése érdekében: tervezési workshopok, séták, közösségi történetek, design-thinking stb.

- „Időbank”, használt tárgyak cseréje, könyvpiac, javítóműhelyek stb működtetése.

**Hozzájárulás az európai politikákhoz**

- Megújulási hullám / Energia hatékonysági célok

- Új klima-változás alkalmazkodási stratégia

A spanyol főpályázó által javasolt pályázati koncepció:

Projekt cím: LIFE **BAUHAUSING EUROPE**

Háttér

A klimaváltozás és a zöld átmenet olyan globális kihívások, melyek helyi reagálást követelnek meg. Új Európai BAUHAUS támogatja a lokális alapú megközelítést és az egyének, közösségek kisléptékű beavatkozásait. Ugyanakkor a méretgazdaságossági szempontok és a hatékonyság miatt a források helyi felhasználását és elosztását, a garanciákat, a városi funkciókat, a racionális épület sűrűséget stb. össze kell hangolni. Sajnos ez nem mindig lehetséges a különböző szintű állapotromlások, városi közszolgáltatások kihívásai, hiányai, a helyi kereskedelem leépülése, a zöld területek elhanyagoltsága stb miatt. Ez a helyzet egyben a közösségi érzés hiányát is okozzák, az egyéni érdekek előtérbe kerülésével, ami növeli a káros környezeti hatásokat, a források túlhasználatát, és csökkenti a közösségi cselekvés erejét a klima kockázatok növekedése mellett.

Új Európai BAUHAUS egyesíti a többszintű részvételi megközelítés lehetőségét a fenntarthatóbb, szebb és aktívabb közösségek érdekében.

Fő cél

A projekt fő célja úgy átalakítani a különböző európai városok környezetét, hogy az az Új Európai BAUHAUS szemlélet bevezetésével fenntartható eredményt érjen el bármilyen városi környezetben mérettől, városi jellegtől és a különféle egyedi kihívásoktól függetlenül. Ez a városi átalakulás egy fenntartható, szebb és a lakosok részvételén alapuló átmenetet eredményez.

Célok

* Egy aktív tanulási folyamat részeként a társadalmi bevonás mellett eredményes közös irányítási keretek kialakítása. A középületek fenntartható átalakítása
* A városi élet fejlődése kerületi szinten
* A közösségi összetartozás erősítése

Főbb tevékenységek

* Középületek megújítási pilot projektje a felhasználók érdekeinek bevonásával
* Körkörös megközelítésen alapuló közösségi terek létrehozása
* - „Időbank”, használt tárgyak cseréje, könyvpiac, javítóműhelyek stb kialakítása
* Biohulladék és csapadékvíz újrahasznosítás, zöld energia adaptálás kerületi szintű bevezetése
* Kerületi fókusz csoportok kialakítása a részvételi folyamatok és döntéshozatal erősítéséért
* Szakértői workshopok: kulturális, technológiai, innovációs, tervezői stb
* Lakossági bevonást célzó közösségi kezdeményezések
* Oktatás és kulturális tevékenységek
* Eredmény monitoring: egyes épületek és környezeti szinten, valamint a lakossági bevonás mérése
* Disszemináció és tevékenységek kiterjesztése