|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula Erzsébetvárosi Üzemeltetési és Ingatlanfejlesztési Kft. „v.a.”**  **végelszámolója** |

Iktatószám:

Előterjesztve: Pénzügyi és Kerületfejlesztési Bizottság

|  |  |
| --- | --- |
| **Tárgy**: | Tulajdonosi döntés az Erzsébetvárosi Üzemeltetési és Ingatlanfejlesztési Kft. v.a. 2022.08.31-i záró egyszerűsített éves beszámolójának és a vagyonfelosztási javaslat elfogadásáról |

**Készítette:**

dr. Halmai Gyula

Erzsébetvárosi Üzemeltetési és Ingatlanfejlesztési Kft. v.a. végelszámolója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula Erzsébetvárosi Üzemeltetési és Ingatlanfejlesztési Kft. „v.a.”**  **végelszámolója** |

**Tisztelt Képviselő Asszony/Úr!**

Kérem, hogya mellékletben található Erzsébetvárosi Üzemeltetési és Ingatlanfejlesztési Kft. „v.a.” (a továbbiakban: Társaság) 2021.10.01 - 2022.08.31. időszakra vonatkozó záró egyszerűsített éves beszámolóját (mérleget, eredménykimutatást) és kiegészítő mellékletét, valamint a független könyvvizsgálói jelentést fogadja el.

A záró beszámolót a társaság Felügyelő Bizottsága a 2022.09.07-én 9:00 órakor kezdődő ülésén tárgyalta és azt az EVIN/2022/016168/001 számú határozatával egyhangúlag elfogadta.

A Társaság 2021.10.01 - 2022.08.31. időszakra vonatkozó záró egyszerűsített éves beszámolójának auditálása a cégnyilvánosságról, a bírósági cégeljárásról és a végelszámolásról szóló 2006. évi V. törvény, valamint a számvitelről szóló 2000. évi C. törvény szerint előírt határidőn belül megtörtént. A könyvvizsgáló a Társaság záró egyszerűsített beszámolójá korlátozás nélküli záradékkal (véleménnyel) látta el.

**Indokolás:**

A számvitelről szóló 2000. évi C. törvény alapján:

*4.§ (1)* *„A gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles- magyar nyelven- készíteni.*

*(2) Az (1) bekezdés szerinti beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről.*

*(3) A törvényben előírtakon túlmenő, további információkat kell a kiegészítő mellékletben megadni, amennyiben e törvény előírásainak alkalmazása, a számviteli alapelvek érvényesítése nem elegendő a megbízható és valós összképnek a mérlegben, az eredménykimutatásban történő bemutatásához.”*

A cégnyilvánosságról, a bírósági cégeljárásról és a végelszámolásról szóló 2006. évi V. törvény alapján:

*105. § (1) A végelszámolást a végelszámolás kezdő időpontjától számított legkésőbb három éven belül be kell fejezni.*

*111. § (1) A végelszámoló a végelszámolás befejezésekor elkészíti és - a cégnél működő felügyelőbizottság vagy más ellenőrzésre feljogosított szerv, illetve könyvvizsgáló jelentésével együtt - a legfőbb szerv elé terjeszti jóváhagyásra:*

*a) az adóbevallásokat,*

*b) a számviteli jogszabályokban előírt, a végelszámolásához szükséges dokumentumokat,*

*c) a vagyonfelosztási javaslatot, amelyben a végelszámoló díjának mértékére is indítványt tesz.*

*(3) A legfőbb szerv az előterjesztett iratok, illetve a vagyonfelosztás tárgyában határozatot hoz, amelyben dönthet a jogok engedményezéséről és a kötelezettségek átruházásáról, illetve a cég tartozásának más által történő átvállalásáról is. A határozatban - szükség esetén - rendelkezni kell a végelszámoló díjáról és a végelszámolás költségeinek, köztük az iratanyag őrzésének és a cég megszűnésével kapcsolatban felmerülő egyéb költségeknek a viseléséről is.*

*112. § (1) A végelszámoló köteles gondoskodni a cég iratanyagának elhelyezéséről. Az ezzel kapcsolatos költségeket és a megszűnés utáni iratőrzés költségeit a vagyonfelosztási javaslatban fel kell tüntetni. A vagyonfelosztás során úgy is meg lehet állapodni, hogy a cég iratanyagának őrzését (ingyenesen vagy ellenérték fejében) a tagok valamelyike vállalja. A cég iratanyagának elhelyezésére egyebekben a Cstv. erre vonatkozó szabályai megfelelően alkalmazandók.*

*(3) A 111. §-ban felsorolt iratok jóváhagyása és a vagyonfelosztási határozat elfogadása után a legfőbb szerv dönt a felosztott vagyon kiadásának időpontjáról, amelynek lebonyolítására a végelszámoló köteles. A vagyon kiadására nem kerülhet sor a cég törlésére vonatkozó végzés meghozatalát megelőzően.*

*(4) A végelszámoló által benyújtott, a cég törlésére irányuló kérelem illetékmentes, és a cég törlését tartalmazó végzés közzétételéért közzétételi költségtérítést nem kell fizetni. A kérelemhez az arra vonatkozó határozatot, a 111. § (1) bekezdésének b)-d) pontjaiban felsorolt iratokat, valamint a 111. § (3) bekezdésében megjelölt határozatot kell csatolni.*

*(5) A végelszámolást nem lehet addig befejezni, amíg a cégnek olyan ismert követelése vagy tartozása áll fenn, amelyről a vagyonfelosztási határozatban nem rendelkeztek.*

Az adózás rendjéről szóló 2017. évi CL. törvény alapján:

*53. § [Bevallásra vonatkozó különös szabályok felszámolási eljárás, végelszámolás, kényszertörlési eljárás esetén]*

*(1) A felszámolási eljárás alatt álló adózók adóbevallási kötelezettségeiket a Csőd tv. és e törvény rendelkezései szerint teljesítik. A végelszámolás alatt álló adózók a tevékenységüket lezáró adóbevallást - a végelszámolás kezdő időpontját megelőző nappal - a végelszámolás kezdő időpontját követő harminc napon belül, a záró adóbevallást a végelszámolást lezáró beszámoló letétbe helyezésére és közzétételére előírt határidőben, a közzétételre való megküldéssel egyidejűleg, illetve a cégbejegyzésre nem kötelezett, de a végelszámolás szabályai szerint megszűnő adózók a végelszámolást lezáró beszámoló elkészítésének (elfogadásának) napját követő munkanapon kötelesek benyújtani. A tevékenységet lezáró adóbevallás és a felszámolást vagy a végelszámolást lezáró adóbevallás közötti időszakról törvény eltérő rendelkezése hiányában e törvény általános rendelkezései szerint kell az adóbevallási kötelezettséget teljesíteni. A tevékenységet lezáró adóbevallással, illetve a felszámolást, vagy a végelszámolást lezáró adóbevallással egyidejűleg teljesíteni kell a tevékenységet lezáró, illetve a felszámolást, vagy a végelszámolást lezáró adóbevallás időszakát megelőző azon időszakokra vonatkozó adóbevallási kötelezettségeket is, amelyek teljesítésének határideje a tevékenységet lezáró bevallás, illetve a felszámolást, vagy végelszámolást lezáró adóbevallás benyújtásakor még nem járt le.*

A végelszámolás számviteli feladatairól szóló 72/2006. (IV.3.) Korm.rendelet alapján:

*7. § (1) A végelszámoló a végelszámolás befejezésekor az általa meghatározott nappal - mint mérlegfordulónappal - a végelszámolás időszaka utolsó üzleti évéről, a végelszámolás időszakát lezáró, az 5. § (1) és (2) bekezdése szerinti számviteli beszámolót köteles készíteni a (2)-(5) bekezdésben foglaltak figyelembevételével, kötelező könyvvizsgálat esetén azt könyvvizsgálóval ellenőriztetni, és a jóváhagyásra jogosult testületnek előterjeszteni.*

*…*

*(6) Az (1) bekezdés szerint számviteli beszámolót a gazdálkodó törlésére irányuló kérelem benyújtásával egyidejűleg, de legkésőbb a beszámoló mérlegfordulónapját követő 60 napon belül a számviteli törvény 153-154/B. §-ai, illetve a vonatkozó számviteli kormányrendelet előírásai szerint letétbe kell helyezni és közzé kell tenni. A számviteli beszámoló és az azt alátámasztó leltár alapján vagyonfelosztási javaslatot kell készíteni.*

*(6a) A (6) bekezdés szerinti beszámoló letétbe helyezésével és közzétételével egyidejűleg esedékessé válik azon beszámolók letétbe helyezése és közzététele is, amelyekre a vonatkozó határidő az 5. § (6) bekezdés alapján egyébként még nem járt le.*

A hívatkozott jogszabályok előírásai alapján mellékelten becsatoljuk a Táraság 2022.08.31.-i fordulónapra vonatkozó, záró egyszerűsített éves beszámolóját, annak mellékleteivel egyetemben, valamint a vagyonfelosztási javaslatot.

Budapest Főváros VII. kerület Erzsébetváros Önkormányzata Képviselő-testülete a 2020. február 19-én kelt 63/2020. (II.19.) határozatában elvi döntést hozott az Erzsébetvárosi Üzemeltetési és Ingatlanfejlesztési Kft. jogutód nélküli megszüntetéséről.

Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat- és hatáskörében meghozott 221/2020. (IV. 16.) számú határozatában úgy döntött, hogy az Erzsébetvárosi Üzemeltetési és Ingatlanfejlesztési Kft. végelszámolásának kezdő dátumát 2020. július 1. napjára határozza meg.

A végelszámolás kezdő időpontját a Képviselő-testület a 2020. szeptember 24-én kelt 662/2020. (IX.24.) számú határozatában 2020. október 1. napjára módosította.

A Képviselő-testület jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 15. § (2) bekezdés a) és f) alapján jogosult dönteni.

„(2) A Képviselő-testület dönt

a) gazdasági társaság alapításáról és megszüntetéséről,

f) a gazdasági társaságok számviteli törvény szerinti éves beszámolójának jóváhagyásáról.”

Kérem a Tisztelt Képviselő-testületet a határozati javaslatok elfogadására.

**Határozati javaslatok**

**Budapest Főváros VII. kerület Erzsébetváros Önkormányzata Képviselő-testületének ..…/2022. (IX.21) határozata a „Erzsébetvárosi Üzemeltetési és Ingatlanfejlesztési Kft. „v.a.” 2022.08.31-i záró egyszerűsített éves beszámolója és a végelszámoló vagyonfelosztási javaslata” tárgyában**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. az Önkormányzat 100%-os tulajdonában álló Erzsébetvárosi Üzemeltetési és Ingatlanfejlesztési Kft. „v.a.” 2022.08.31-i fordulónapra vonatkozó, jelen határozat mellékletét képező végelszámolást lezáró egyszerűsített éves beszámolóját és annak kiegészítő mellékletét a „Auditax – 4J” Könyvvizsgáló Adószakértő és Közgazdasági Tanácsadó Kft (székhelye: 3529 Miskolc Perczel Mór 26. ; cégjegyzékszáma: 05-09-005628, felelős könyvvizsgáló: Juhász Imre) könyvvizsgálói jelentése és a társaság Felügyelő Bizottsága határozata alapján alapján 6.153 eFt mérlegfőösszeggel és -1.778 eFt veszteséggel elfogadja. Az -1.778 eFt veszteséget a Táraság eredménytartalékába helyezi.
2. az Önkormányzat az Erzsébetvárosi Üzemeltetési és Ingatlanfejlesztési Kft. „v.a.” végelszámolójának beszámolóját elfogadja és megállapítja, hogy a
   1. végelszámolás bejefejezésének törvényes akadálya nincs,
   2. a Társasággal szemben hitelezői igény nem áll fenn,
   3. a Társaságnak ismert köztartozása nincsen,
   4. a Társaságnak rendezetlen környezetvédelmi kötelezettsége nem keletkezett.
3. az Önkormányzat az Erzsébetvárosi Üzemeltetési és Ingatlanfejlesztési Kft. „v.a.” végelszámolásának a befejező napjaként a 2022. augusztus 31. napot jelöli meg.
4. az Önkormányzat az Erzsébetvárosi Üzemeltetési és Ingatlanfejlesztési Kft. „v.a.” végelszámolójának vagyonfelosztási javaslatát elfogadja és felkéri a Társaság végelszámolóját, hogy a Társaságnak a cégnyilvántartásból történő törlésére irányuló kérelem benyújtásával egyidejűleg, - legkésőbb a beszámoló mérlegfordulónapját követő 60 napon belül – gondoskodjon a Társaság záró beszámolójának közzétételéről és letétbe helyezéséről, valamint a záró adóbevallásoknak, az adóhatóságok részére, elektronikus úton történő megküldésésről.
5. az Önkormányzat megállapítja, hogy az Erzsébetvárosi Üzemeltetési és Ingatlanfejlesztési Kft. „v.a.” végelszámolója a feladatát ingyenesen látta el.
6. az Önkormányzat a végelszámolást lezáró egyszerűsített éves beszámoló elfogadásával egyidejűleg a végelszámolás ideje alatt végzett végelszámolói tevékenység megfelelőségét megállapító felmentvényt a végelszámoló részére megadja.
7. az Önkormányzat az Erzsébetvárosi Üzemeltetési és Ingatlanfejlesztési Kft. „v.a.” társasági iratainak őrzési helyeként az Önkormányzat 100%-os tulajdonában lévő EVIN Nonprofit Zrt. székhelyét – 1071 Budapest, Damjanich utca 12. – jelöli ki.
8. az Önkormányzat 2022. augusztus 31-i nappal kimondja az Erzsébetvárosi Üzemeltetési és Ingatlanfejlesztési Kft. „v.a.” jogutód nélküli megszűnését és befejezettnek nyilvánítja a végelszámolást.
9. az Önkormányzat felkéri a végelszámolót, hogy az Erzsébetvárosi Üzemeltetési és Ingatlanfejlesztési Kft. „v.a.” cégnyilvántartásból történő törlését követően gondoskodjon a Táraságnak, az OTP Banknál vezetett számláján fennamaradó egyenleget Budapest Főváros VII. kerület Erzsébetváros Önkormányzata K&H Banknál vezetett 10403239-00033032-00000009 számú számlájára történő átutalásáról.

**Felelős:** Niedermüller Péter polgármester

**Határidő:** azonnal

Budapest, 2022. szeptember 21.

dr. Halmai Gyula

Erzsébetvárosi Üzemeltetési és Ingatlanfejlesztési Kft. v.a. végelszámolója

Mellékletek:

ERÜI Kft. záró egyszerűsített éves beszámoló, 2022.08.31

ERÜI Kft. záró kiegészítő melléklet, 2022.08.31

ERÜI Kf. végelszámolójának vagyonfelosztási javaslata

ERÜI Kft. független könyvvizsgálói jelentés

Felügyelő Bizottság EVIN/2022/016168/001 sz. határozata