|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2022. szeptember 21-i rendes ülésére**

|  |  |
| --- | --- |
| **Tárgy:** | Tulajdonosi döntés a *„Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése”* tárgyú bonyolítói szerződés jóváhagyásáról |

**Készítette:**

dr. Halmai Gyula

EVIN Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő *feladatellátási szerződés (1. számú melléklet)* 2.9.2. és 2.9.12. pontjai alapján, a Társaság külön szerződés alapján végzi az ingatlanokban az üzemeltetéssel összefüggő, a használhatóság biztosítására irányuló felújítási munkákat.

A 1077 Budapest, Király u. 49. sz. alatti, 100%-os önkormányzati tulajdonú (Földszint+2 emeletes, 29 albetét számmal rendelkező) és a 1077 Budapest, Király u. 55. sz. alatti 100%-os önkormányzati tulajdonú (Földszint+2 emeletes, 18 albetét számmal rendelkező) épületek elektromos hálózata elavult, veszélyezteti az épület rendeltetésszerű használatát, felújítása szükséges.

Az elektromos hálózatok felújításához szükséges tervek, egyben a műszaki tartalom elkészítéséhez az EVIN Nonprofit Zrt. megfelelő jogosultsággal rendelkező tervezőt bízott meg. Az elkészült, közműszolgáltató által jóváhagyott tervek (*2. és 4. számú mellékletek*) képezik a felújítás műszaki tartalmát, melyek az elektromos hálózat (főelosztó, méretlen fővezeték, mérőhelyek felújítása elektromos szolgáltató hozzájáruló nyilatkozatával) mellett a gyengeáramú rendszereket (kaputelefonrendszer, hírközlési szolgáltatók) is érintik. Az épületek általános állapotára tekintettel statikai szakvélemény (*3. és 5. számú mellékletek*) beszerzésére is szükség volt.

A tárgyi épületek elektromos hálózatának felújításához elkészült és Társaságunk által kifizetett engedélyes tervek, statikai szakvélemény költségeinek, valamint a felújítás kivitelezésének finanszírozása érdekében bonyolítói szerződés (*1. és 2. sz. mellékletek*) megkötése vált szükségessé. A bonyolítói szerződés (bruttó) összege 82.463.300,-Ft, melynek fedezete a Budapest Főváros VII. Kerület Erzsébetváros Önkormányzata 2022. évi költségvetéséről szóló 6/2022. (II. 17.) önkormányzati rendeletében biztosított.

Kérem a Tisztelt Képviselő-testületet, hogy a *„Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése”* tárgyú - a határozati javaslat mellékletét képező - bonyolítói szerződés megkötéséhez, egyben annak finanszírozása érdekében a szükséges bruttó 82.463.300,-Ft összegű fedezet biztosításához hozzájárulni szíveskedjen.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

Kérem a Tisztelt Képviselő-testületet a határozati javaslatok elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2022 (IX.21.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése”* tárgyú bonyolítói szerződés megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a határozati javaslat mellékletét képező *„Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése”* tárgyú bonyolítói szerződés megkötéséhez, egyben a bruttó 82.463.300,-Ft összegű szükséges fedezet biztosításához.
2. felkéri a Polgármestert és az EVIN Nonprofit Zrt. vezérigazgatóját a határozati javaslat *1., 2. és 3. sz. mellékletét* képező bonyolítói szerződés annak mellékleteivel együtt történő aláírására.

**Felelős**: Niedermüller Péter polgármester

**Határidő**: azonnal

Budapest, 2022. augusztus 31.

dr. Halmai Gyula

EVIN Nonprofit Zrt. vezérigazgatója

Előterjesztés mellékletei:

1. számú melléklet – EVIN\_Feladatellátási szerződés
2. számú melléklet – Elektromos felújítás kiviteli terve\_Király u. 49.
3. számú melléklet – Statikai szakvélemény\_Király u. 49.
4. számú melléklet – Elektromos felújítás kiviteli terve\_Király u. 55.
5. számú melléklet – Statikai szakvélemény\_Király u. 55.

Határozati javaslatok mellékletei:

1. számú melléklet – Bonyolítói szerződés „*Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése”* tárgyában
2. számú melléklet – Bonyolítói szerződés 1. sz. melléklete *Részletes költségvetés\_Király u. 49.*
3. számú melléklet – Bonyolítói szerződés 2. sz. melléklete *Részletes költségvetés\_Király u. 55.*