|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület** **2022. szeptember 21-i rendes ülésére**

|  |  |
| --- | --- |
| **Tárgy:** | Javaslat az „Alapítvány a Fészek Művészklubért támogatásáról” meghozott 93/2022. (IV.13.) Kt. határozat módosítására |

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete a 93/2022. (IV.13.) számú határozatával az „Alapítvány a Fészek Művészklubért” (a továbbiakban: Alapítvány) elnevezésű civil szervezetet (székhely: 1073 Budapest, Kertész u. 36., adószám: 19635868-1-42, szervezet nyilvántartási száma: 01-01-0000498) 5.000.000 Ft vissza nem térítendő támogatásban részesítette Thomas Mann-Spiró György: Mario és a varázsló című színdarab bemutatása céljából.

A támogatási szerződés szerint az Alapítvány a támogatást 2022. május 1. napjától – 2022. október 31. napjáig tudja felhasználni a fenti cél elérése érdekében, az elszámolásra nyitva álló határidő 2022. december 31.

Az Alapítvány kuratóriumának elnöke, Galambos Tibor 2022. július 12-én kelt levelében kérte – tekintettel a nyári szabadságolásokra, valamint az előadás próbái szeptember közepétől történő kezdésére – a támogatási időszak 2022. december 20. napjára történő módosítását. A támogatás elszámolásásnak időpontja 2023. január 31. napja lenne.

A fentiek tekintetében, kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2022. (IX. 21.) határozata a 93/2022. (IV.13.) határozat az „ Alapítvány a Fészek Művészklubért támogatásáról” módosítására**

1. Budapest Főváros VII. kerület Erzsébetváros Önkormányzata Képviselő-testülete úgy dönt, hogy:
2. a 93/2022. (IV.13) határozat „Alapítvány a Fészek Művészklubért támogatásáról” 2. pontja az alábbiak szerint módosul: „Az 1. pontban meghatározott támogatás időtartama: 2022. május 1. – 2022. december 20., az elszámolás határideje: 2023. január 31.”
3. Felhatalmazza a Polgármestert az 1. ponthoz kapcsolodó határidők tekintetében a támogatási szerződés módosításának aláírására.

**Felelős**: Niedermüller Péter polgármester

**Határidő**: 2022. szeptember 30.

Budapest, 2022. 08. 31.

Niedermüller Péter

polgármester

Mellékletek:

1. számú melléklet alapítvány kéreleme
2. számú melléklet aláírt támogatási szerződés
3. számú melléklet a 93/2022. (IV.13.) számú Kt. határozat