|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2022. szeptember 21-ei rendes ülésére**

|  |  |
| --- | --- |
| **Tárgy:** | Tulajdonosi döntés az EVIN Erzsébetvárosi Ingatlangazdálkodási Nonprofit Zrt. 2022. évre vonatkozó, módosított üzleti tervének jóváhagyásáról és a hozzá kapcsolódó közszolgáltatási szerződés módosításáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) a *114/2020. (II.28.) számú KT - határozat* értelmében *(előterjesztés 1. sz. melléklete)* az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaságot (a továbbiakban: EVIN Nonprofit Zrt., Társaság vagy Közszolgáltató) bízta meg a helyi közutakon, a helyi önkormányzat tulajdonában álló közforgalom elől el nem zárt magánutakon, valamint tereken, parkokban és egyéb közterületeken közúti járművel történő várakozási (parkolási) közszolgáltatási feladatok ellátásával.

Az Önkormányzat és a Közszolgáltató között a parkolás-üzemeltetési feladatok ellátása tárgyában közszolgáltatási szerződés *(előterjesztés 2. számú melléklete)* van érvényben, amelyet az Önkormányzat Képviselő-testülete a 87/2022. (III.18.) számú határozatában jóváhagyott (*előterjesztés 3. számú melléklete*)

Az EVIN Nonprofit Zrt. a parkolás-üzemeltetési közszolgáltatási feladatok ellátásáért ellentételezésre jogosult, melynek keretösszegét Felek a közszolgáltatási szerződés 6.1.5. pontja szerint a EVIN Nonprofit Zrt. tárgyévre szóló, Önkormányzat által elfogadott üzleti tervében foglaltak szerint állapítják meg, majd azt a a közszolgáltatási szerződésben rögzítik, amelyet az Önkormányzat Képviselő-testülete felülvizsgálhatja és szükség esetén módosíthajta.

A közszolgáltatási szerződés a 6.5.1. pontja szerint a *„…az Előirányzott Ellentételezést végleges formában az Önkormányzat Képviselő-testülete hagyja jóvá az Üzleti Terv elfogadásával…”*

A Közszolgáltató 2022. évi Üzleti terve *(előterjesztés 4. számú melléklete)* az Önkormányzat Képviselő-testületének 87/2022. (III.18.) számú határozatával elfogadásra került.

Budapest Főváros Közgyűlésének 21/2022. (VII.7.) önkormányzati rendelete értelmében, 2022. szeptember 5-től változik a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI.4.) számú önkormányzati rendelet (a továbbiakban: Rendelet).

A Rendelet változása kihatással van mind a parkolási bevételekre, mind az azzal összefüggő költségekre, azért az EVIN Nonprofit Zrt. elkészítette Budapest Főváros VII. kerület Erzsébetváros Önkormányzata 2022. évi közterületi parkolási tevékenységével összefüggő bevételeinek és kiadásainak módosítását.

Fentiekre figyelemmel az EVIN Nonprofit Zrt. jóváhagyásra előterjeszti a *„2022. évre vonatkozó üzleti tervének módosítását”*, valamint a módosított üzleti terv alapján megállapított keretösszeget tartalmazó *közszolgáltatási szerződés módosítását*.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*„(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;”*

Kérem a Tisztelt Képviselő-testületet a határozati javaslatok elfogadására.

**Határozati javaslatok**

**Budapest Főváros VII. kerület Erzsébetváros Önkormányzata Képviselő-testületének …/2022. (IX.21) számú határozata az EVIN Nonprofit Zrt. 2022. évre vonatkozó üzleti terve módosításának jóváhagyása tárgyában**

Budapest Főváros VII. Kerület Erzsébetváros Önkormányzat Képviselő-testülete úgy dönt, hogy

1. az EVIN Nonprofit Zrt-nek a 2022. évre vonatkozó üzleti tervét a határozat 5. számú mellékletét képező módosítással jóváhagyja,
2. a Közszolgáltatási szerződést a 4. sz. módosítással egységes szerkezetben jóváhagyja,
3. felkéri a Polgármestert a határozat 6. számú mellékletét képező – a jóváhagyott módosított üzleti tervnek megfelelően – módosított közszolgáltatási szerződés aláírására.

**Felelős:** Niedermüller Péter polgármester

**Határidő:** azonnal

Budapest, 2022. augusztus 31.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1. számú melléklet – 114/2020. (II.28.) számú KT határozat
2. számú melléklet - EVIN Közszolgáltatási szerződés
3. számú melléklet – 87/2022. (III.18.) számú KT határozat
4. számú melléklet - EVIN Nonprofit Zrt. 2022. évre vonatkozó üzleti terve

Határozati javaslatok mellékletei:

1. számú melléklet – EVIN Nonprofit Zrt. 2022. évre vonatkozó, módosított üzleti terve
2. számú melléklet – Közszolgáltatási szerződés 4. számú módosítással egységes szerkezetben