|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2022. szeptember 21-ei rendes ülésére**

|  |  |
| --- | --- |
| **Tárgy:** | Javaslat földgáz energia beszerzése tárgyú közbeszerzési eljáráshoz a szükséges fedezet biztosítására |

**Készítette:**

Dr. Jávori Péter

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

2020. évben Budapest Főváros VII. kerület Erzsébetváros Önkormányzata meghatározott gazdasági társaságai (az ERÖMŰVHÁZ Nonprofit Kft, az Erzsébetvárosi Ingatlangazdálkodási Nonprofit Zrt, az Erzsébetvárosi Piacüzemeltetési Kft.), illetve intézményei közösen folytattak le közbeszerzési eljárást, melynek tárgya: **földgáz energia szállítása** a Budapest Főváros VII. kerület Erzsébetvárosi Polgármesteri Hivatal, Budapest Főváros VII. kerület Erzsébetváros Önkormányzata gazdasági társaságai, illetve intézményei részére, mely szerződés hamarosan lejár.

A folyamatos földgáz energia ellátás biztosítása a mindennapi működés alapvető feltétele, ezért erről gondoskodni kell.

Emiatt Budapest Főváros VII. Kerület Erzsébetvárosi Polgármesteri Hivatal közbeszerzési eljárást kíván indítani földgáz energia beszerzése tárgyában.

A jelzett közbeszerzési eljárás előkészítése során felkért szakértő a közbeszerzésben résztvevő gazdasági társaságok és intézmények fogyasztási helyeire vonatkozó összesített becsült fogyasztási volumene becsült ellenértékét **egy évre** 82,928 Ft/KWh gáz egységár figyelembe vételével nettó 558 millió forintban határozta meg.

A szakértő célszerűnek tartja a +20%-os tolerancia sáv biztosítását, mert így nagyobb eséllyel érkeznek árajánlatok a közbeszerzési eljárás során, emiatt a becsült érték nettó 669 millió forintra emelkedett.

Tekintettel azonban arra, hogy 2022. 08. 31. napján a Közbeszerzési és Ellátási Főigazgatóság (KEF) portálon az új gáz egységár 155 Ft/KWh, nettó 1.215.366 ezer forintban célszerű meghatározni a közbeszerzés becsült értékét, mely tartalmazza az említett + 20%-os tolerancia sáv biztosítását.

Előzetes kalkulációink szerint tehát a 2022. évre tervezett kiadásnak körülbelül a tizenötszörösét célszerű biztosítani fedezetként egy évre földgáz energia beszerzéshez, azaz bruttó 1.543.515 ezer Ft-ot.

A piac változékonysága miatt kiszámíthatatlan, hogy mire a közbeszerzés véget ér, milyen magasak lesznek az árak.

Az államháztartásról szóló 2011. évi CXCV. törvény 36. § (5a) pontja szerint:

*„Az államháztartás önkormányzati alrendszerében a költségvetési évet követő év vagy évek kiadási előirányzatai terhére kötelezettségvállalásra az irányító szerv által megállapított, ennek hiányában a költségvetési év kiadási előirányzataival megegyező összegű kiadási előirányzatok szabad előirányzatának mértékéig kerülhet sor, amelynek fedezetét a kötelezettséget vállalónak a tervezésekor biztosítania kell.”*

Mivel a közbeszerzési eljárás eredményeképpen az eddigi földgázenergia költségek sokszorosára számítunk, a tárgyévi szabad előirányzatok nem nyújtanak kellő mértékű fedezetet a közbeszerzési eljárás lefolytatásához. Szükséges az irányító szervnek, a Képviselő-testületnek megállapítania, hogy milyen összeghatárig vállalhatnak kötelezettséget az egyes gazdálkodó szervezetek, továbbá biztosítani kell a jövő évi költségvetési rendeletben az ezen szerződések teljesítéséhez szükséges előirányzatokat.

Annak érdekében, hogy a közbeszerzési eljárás eredményes legyen, olyan összegű fedezetet kell biztosítani, mely - a jelenlegi bizonytalan villággazdasági körülmények között az ismert információk alapján - vélhetően elegendő lesz az új szerződések megkötéséhez. Azonban azt is figyelembe kell venni, hogy a szükségesnél nagyobb mértékben ne terheljük a 2023. évi költségvetést, mert nehezebbé válik a működési egyensúly megteremtése. Azt javasoljuk a Tisztelt Képviselő-testületnek, hogy egy felső keretként határozza meg a közbeszerzési eljárás fedezetét, de a 2023. évi költségvetési rendeletben már az ismert nyertes árajánlat - ami kedvező esetben alacsonyabb lesz a szakértő által becsült összegnél - alapján számított teljes éves gázköltség kerüljön csak előirányzatosításra.

Amennyiben a vártnál magasabb árajánlatok érkeznek, a közbeszerzési eljárás eredményes lezárása érdekében újabb képviselő-testületi döntésre lesz szükség.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testületének .../2022. (IX. 21.) határozata „földgáz energia beszerzése tárgyú közbeszerzési eljáráshoz a szükséges fedezet biztosítása tárgyában Budapest Főváros VII. kerület Erzsébetváros Önkormányzata költségvetési szervei kapcsán meghozandó döntésről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

**Budapest Főváros VII. kerület Erzsébetváros Önkormányzata költségvetési szervei** részére a földgáz energia beszerzése tárgyú közbeszerzési eljáráshoz a szükséges fedezetet a 2023. évi költségvetési rendeletben legfeljebb az alábbi táblázat szerint biztosítja:

|  |  |
| --- | --- |
| **Költségvetési szerv megnevezése** | **Fedezet összege** |
| Budapest Főváros VII. Kerület Erzsébetvárosi Polgármesteri Hivatal | 174.645.446,-Ft+Áfa |
| Bischitz Johanna Integrált Humán Szolgáltató Központ | 670.024.184,-Ft +Áfa |
| Erzsébetvárosi Csicsergő Óvoda | 53.790.169,- Ft+Áfa |
| Erzsébetvárosi Dob Óvoda | 48.160.829,- Ft+Áfa |
| Erzsébetvárosi Bóbita Óvoda | 26.937.026,- Ft+Áfa |
| Erzsébetvárosi Magonc Óvoda | 40.141.482,- Ft+Áfa |
| Erzsébetvárosi Brunszvik Teréz Óvoda | 9.008.149,- Ft+Áfa |
| Erzsébetvárosi Nefelejcs Óvoda | 40.489.499,- Ft+Áfa |
| Erzsébetvárosi Kópévár Óvoda | 37.208.249,-Ft+Áfa |

**Felelős:** Niedermüller Péter polgármester

**Határidő:** azonnal

**2.**

**Budapest Főváros VII. kerület Erzsébetváros Önkormányzata Képviselő-testületének .../2022. (IX. 21.) határozata „földgáz energia beszerzése tárgyú közbeszerzési eljáráshoz a szükséges fedezet biztosítása tárgyában** az **ERöMŰVHÁZ Nonprofit Kft**. **kapcsán meghozandó döntésről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

az **ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság** **(1075 Budapest, Király utca 11.)**  részére a földgáz energia beszerzése tárgyú közbeszerzési eljáráshoz a szükséges fedezetet a 2023. évi költségvetési rendeletben a közszolgáltatási keretszerződés előirányzatában biztosítja legfeljebb 59.223.124,- Ft + Áfa öszegben.

**Felelős:** Niedermüller Péter polgármester

**Határidő:** azonnal

**3.**

**Budapest Főváros VII. kerület Erzsébetváros Önkormányzata Képviselő-testületének .../2022. (IX. 21.) határozata „földgáz energia beszerzése tárgyú közbeszerzési eljáráshoz a szükséges fedezet biztosítása tárgyában az Erzsébetvárosi Piacüzemeltetési Kft. kapcsán meghozandó döntésről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

az **Erzsébetvárosi Piacüzemeltetési Korlátolt Felelősségű Társaság** **(1071 Budapest, Akácfa utca 42-48-.)** részére a földgáz energia beszerzése tárgyú közbeszerzési eljáráshoz a szükséges fedezetet a 2023. évi költségvetési rendeletben a közszolgáltatási keretszerződés előirányzatában biztosítja legfeljebb 29.129.710,- Ft + Áfa öszegben.

**Felelős:** Niedermüller Péter polgármester

**Határidő:** azonnal

**4.**

**Budapest Főváros VII. kerület Erzsébetváros Önkormányzata Képviselő-testületének .../2022. (IX. 21.) határozata földgáz energia beszerzése tárgyú közbeszerzési eljáráshoz a szükséges fedezet biztosítása tárgyában az EVIN Nonprofit Zrt. kapcsán meghozandó döntésről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

az **EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság** **(1071 Budapest, Damjanich u 12.)** részére a földgáz energia beszerzése tárgyú közbeszerzési eljáráshoz a szükséges fedezetet a 2023. évi költségvetési rendeletben a közszolgáltatási keretszerződés előirányzatában biztosítja legfeljebb 26.608.603,- Ft + Áfa öszegben.

**Felelős:** Niedermüller Péter polgármester

**Határidő:** azonnal

Budapest, 2022. szeptember 9.

**Niedermüller Péter**

**polgármester**