|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Városüzemeltetési Bizottság

**ELŐTERJESZTÉS**

**A Képviselő-testület** **2022. szeptember 21-ei rendes ülésére**

|  |  |
| --- | --- |
| **Tárgy:** | Javaslat pályázat kiírására - magasnyomású mosó beszerzésének támogatása tárgyában |

**Készítette:**

Dr. Jávori Péter

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A közterületeink tisztasága a kerület arculatát, élhetőségét, a lakosság közérzetét meghatározó egyik alapvető tényező. A közterületek tisztántartása több szereplő feladata. Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 5. pontja a kerületi önkormányzat feladatai között nevesíti a környezet-egészségügy (köztisztaság, települési környezet tisztaságának biztosítása, rovar- és rágcsálóirtás) támogatását. Mindemellett a Budapest Főváros Önkormányzata Közgyűlésének a főváros köztisztaságáról szóló 48/1994 (VIII.1.) önkormányzati rendelet 3.§ (1) bekezdésének a) pontja kimondja, hogy az ingatlan tulajdonosa köteles gondoskodni az ingatlan, és az ingatlan előtti járda, továbbá a járda és a kocsiút közötti kiépített vagy kiépítetlen terület gondozásáról, tisztán tartásáról, szemét- és gyommentesítéséről, hóeltakarításáról és síkosság mentesítéséről.

A siker érdekében a szereplők közötti együttműködés és a partnerség elengedhetetlen. Ezért javasoljuk, hogy Budapest Főváros VII. Kerület Erzsébetváros Önkormányzata pályázatot írjon ki a társasházak előtti járda köztisztaságának javítása és a terület fenntartásában való hatékonyabb együttműködés céljából Erzsébetváros társasházai és lakásfenntartó szövetkezetei részére magasnyomású mosóberendezés beszerzése támogatása tárgyában.

A fentiek alapján előterjesztem a 2022. évi „Magasnyomású mosó beszerzésének támogatása” című pályázatra vonatkozó **pályázati kiírást** és mellékleteit – a pályázati adatlapot, műszaki ajánlást, a támogatási szerződés tervezetet, felhatalmazó levél tervezetet.

A pályázat lebonyolítására 2022. évben a következő határidők szerint kerülhet sor:

* a pályázat 2022. szeptember 30. napjáig meghirdetésre kerül,
* a pályázatok benyújtási véghatárideje: 2022. november 15. napja,
* eredmény megállapítás, pályázati döntés: 2022. december 31. napjáig.

**A támogatás vissza nem térítendő támogatás formájában kerül biztosításra. Pályázóként 1 db magasnyomású mosó berendezés beszerzése támogatható. A pályázat támogatási intenzitása 100%, legfeljebb 70.000,-Ft pályázónként. A pályázónak vállalnia kell, hogy 3 éven keresztül** legalább heti 2 alkalommal elvégzi vagy elvégezteti a társasházi ingatlanhoz kapcsolódó járdaszakasz vizes takarítását.

Döntés szükséges a pályázat fedezetének biztosítása érdekében.

A pályázati eljárásban a társasházak támogatására rendelkezésre álló **keretet 5.000.000 Ft összegben javasoljuk meghatározni.**

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének .../2022. (IX. 21.) határozata „Magasnyomású mosó beszerzésének támogatása” című pályázat bonyolítása, kiírása tárgyában meghozandó döntésről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. jóváhagyja a jelen határozat mellékletét képező, a társasházak és lakásszövetkezetek részére kiírandó „Magasnyomású mosó beszerzés támogatása 2022.” című pályázati kiírást és mellékleteit – jelentkezési adatlapot, műszaki ajánlást, a támogatási szerződés tervezetet,felhatalmazó levél tervezetet;
2. felkéri Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottságát a „Magasnyomású mosó beszerzésének támogatása 2022.” pályázattal kapcsolatos döntések meghozatalára;
3. felkéri a Jegyzőt, hogy gondoskodjék a pályázati felhívás közzétételéről és a pályázat bonyolításával kapcsolatos valamennyi feladat ellátásáról;
4. felkéri a Polgármestert, hogy bruttó 5.000.000,-Ft összegben gondoskodjon a pályázathoz szükséges fedezet biztosításáról Budapest Főváros VII. kerület Erzsébetváros Önkormányzata költségvetési rendeletében a 7201 Központilag kezelt ágazati feladatok címről történő átcsoportosítás útján.

**Felelős:** Niedermüller Péter polgármester

**Határidő:** azonnal

Budapest, 2022. 08. 30.

**Niedermüller Péter**

**polgármester**

A határozati javaslat melléklete:

a pályázati kiírás és mellékletei (pályázati adatlap, műszaki ajánlás, a támogatási szerződés tervezet, felhatalmazó levél)