|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2022. szeptember 21-ei rendes ülésére**

|  |  |
| --- | --- |
| **Tárgy:** | Döntés Budapest Főváros VII. kerület Erzsébetváros Önkormányzata projekt partnerként történő részvételéről a LIFE-2022-SAP-ENV-ENVIRONMENT című Európai Uniós pályázaton |

**Készítette:**

Kohári Edit

civil referens

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Bethlen téri Színház és a Pro Progressione Kulturális Közhasznú Nonprofit Kft. indulni kíván a „Szép,fenntartható,együtt: Az új európai BAUHAUS szemlélet érvényesítése középületek felújítása során, a közvetlen környezetre gyakorolt fejlesztési hatás beindításával (*Beautiful, sustainable, together: validation of the New European Bauhaus approach for the reimagination of public buildings as boosting projects for the transformation of their neighbourhoods)*”, röviden „*LIFE Bauhausing Europe*” című LIFE-2022-SAP-ENV-ENVIRONMENT pályázaton.

Tekintettel arra, hogy a Bethlen téri Színház, hosszú távú bérleti szerződés keretében, önkormányzati tulajdonú ingatlanban üzemel, továbbá tekintettel arra, hogy a tervezett pályázat jelentős része **ingatlan-fejlesztésre** vonatkozik, a Bethlen téri Színház és partnere a Pro Progressione Kulturális Közhasznú Nonprofit Kft. együttműködési kérelemmel kereste meg az Önkormányzatot.

**A pályázat célja**

A pályázati kiírás célja elsősorban közösség bevonási koncepción alapuló, **környezetterhelést csökkentő épület korszerűsítést** is tartalmazó projektek támogatása. Az Önkormányzat önálló partnerként venne részt a projekt energetikai korszerűsítési megvalósításában, mint az ingatlan tulajdonosa.

**Tervezett elérendő célok:**

Meglévő önkormányzati épület átalakítása a fenntarthatóság jegyében:

* Energia hatékonyság növelése
* Hozzáférhetőség javítása

Városi életminőség javítása kerületi szinten:

* Zöld felületek és zöld kertek létrehozása
* Hozzájárulás a városkép esztétikai javításához és a biodiverzitáshoz

Közösségi összetartozás erősítése:

* Kisközösségi gondolkodás/együtt tervezés
* Közösségi bevonás mikroközösségi munkacsoportok alakításával (körkörös gazdaság, újrahasznosítás, energia felhasználás, közösségi tervezés)
* Új közösségi terek kialakítása

**Partnerek**

A LIFE-2022-SAP-ENV-ENVIRONMENT főpályázója a spanyol Eurovértice (Murcia), Murcia város Önkormányzatának fejlesztési vállalata.

Magyarországi partnerek:

Budapest Főváros VII. kerület Erzsébetváros Önkormányzata

Bethlen téri Színház

Pro Progresszione Nonprofit Kft.

**Ütemezés**

Beadási határidő: 2022 október 4.

Projekt időtartama: 3-4 év

A pályázat bírálata és döntés 2023 kora tavasszal várható.

Előkészítés 2022. szeptember

Szerződéskötések 2023. március – 2023. május

Project-előkészítés 2023. május – 2023. július

Közösségi tervezés 2023. augusztus – 2023. október

Ingatlanfejlesztés(ek) 2023. november – 2025. március

**Kötelezettségvállalás**

A projektvezetővel előzetesen **tervezett**, az Önkormányzat (mint tulajdonos) részére eső teljes beruházási költség összege:  **550.000 €,**ami a tervezett **környezetvédelmi célú korszerűsítés** és felújítás költségeit takarja.

Támogatási intenzitás

Támogatás maximális mértéke: 60%

Szükséges minimum önrész vállalása: 40%

Támogatási szerződés megkötésekor igényelhető előleg: a megítélt támogatási összeg 30%-a.

A kifizetés ütemezése

A végleges projektben megjelölt sarokpontok alapján történik, elszámolás után.

Tekintettel arra, hogy a pályázati kiírás lehetőséget teremt előleg kifizetésére, a végleges projekt-tervezés során, a sarokpontok körültekintő tervezésével elkerülhető az önrész fedezetének vállalásán túli előfinanszírozás.

Tekintettel arra, hogy a támogatás intenzitása nem 100%, a partnerek, így az Önkormányzat részéről is önerő vállalása szükséges.

A támogatás maximális mértéke: 60%

Szükséges minimum **önrész vállalása: 40%, jelenlegi árfolyamon számolva 90 M Forint** (melynek finanszírozására lehetőség szerint állami támogatást is igényelnénk a későbbiekben). Nyertes pályázat esetén az önrész pontos összege a szerződéskötéskor érvényes, napi középárfolyamon kerül meghatározásra.

A projekt megvalósíthatósága érdekében az egész projektre vonatkozó partnerségi megállapodás megkötése, annak keretében a teljes 90 millió Ft-os önrész biztosítása szükséges, mivel az esetleges állami támogatás mértékét nem lehet előre kalkulálni.

Továbbá a projekt megvalósítása érdekében szükséges az önrész fedezetének biztosítása a projekt teljes időtartam alatt. Az önrész felhasználása a projekt befejezésekor válik esedékessé.

A Pro Progressione Nonprofit Kft. (szakmai partner) részére tervezett közvetlen partneri támogatás: 300.000 €, ami a tartalmi megvalósítás és a közösségi bevonás egyéb költségeit takarja (közösségi tervezés és bevonás megvalósítása, valamint a pályázat szakmai összeállításában is aktívan részt vesz).

Az ehhez szükséges önrészt a Pro Progressione Kft biztosítja.

Elszámolás

A projekt elszámolása a főpályázó feladata. Az Önkormányzat, mint társpályázó a főpályázónak nyújtja be az elszámoláshoz szükséges dokumentumokat, a végleges projekt-tervben meghatározott elszámolási ütemezés szerint.

**Összegzés**

A Képviselő-testület által 2021. decemberében elfogadott Kulturális Koncepció kiemelt figyelmet fordít a kerületi kulturális intézetek fejlesztésének szükségességére. A fenti pályázat nagy mértékben járul hozzá, hogy a kerületben működő és önkormányzati tulajdonban lévő Bethlen téri Színház és épülete megújuljon és korszerű keretek között folytathassa tevékenyéségét, ezzel együtt az önkormányzati ingatlanvagyonon értéknövelő beruházás valósulhasson meg.

A megvalósítani kívánt nemzetközi pályázat erősíti továbbá a kerületben élők komfortérzetét a széles körű társadalmi egyeztetés lefolytatásával, valamint a pályázat keretében megvalósuló köztéri fejleszétesekkel is.

Fontos megemlíteni, hogy a nyertes pályázat eredményeképpen energiahatékonysági beruházás történik, ez kiemelt jelentőséget ad a projectnek a jelenlegi energiaválság árnyékában.

Tekintettel a jelenlegi bizonytalansági tényezőkre, fontos megjegyezni, hogy az Önkormányzat részéről szerződéskötésig van elvi lehetősége mérlegelni a projektben való tényleges részvételt és a szükséges önerő vállalását, amennyiben most projektpartnerként részt vesz a pályázat beadásában.

A projekt megvalósítás során az első tényleges kiadásokat az önkormányzat részéről legkorábban 2023 végén tervezzük.

Fentiek alapján kérem a Tisztelt Képviselő-testületet az előterjesztés megtárgyalására, és a határozati javaslat elfogadására.

**Határozati javaslat**

**I.**

**Budapest Főváros VII. kerület Erzsébetváros Önkormányzata Képviselő-testületének …../2022. (IX.21.) határozata a „LIFE Bauhausing Europe” című LIFE-2022-SAP-ENV-ENVIRONMENT pályázati projektben való részvételről**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. projekt partnerként a Bethlen téri Színházzal és partnerével a Pro Progressione Kulturális Közhasznú Nonprofit Kft.-vel indul a „Szép, fenntartható, együtt: Az új európai BAUHAUS szemlélet érvényesítése középületek felújítása során, a közvetlen környezetre gyakorolt fejlesztési hatás beindításával (*Beautiful, sustainable, together: validation of the New European Bauhaus approach for the reimagination of public buildings as boosting projects for the transformation of their neighbourhoods)*”, röviden „*LIFE Bauhausing Europe*” című LIFE-2022-SAP-ENV-ENVIRONMENT pályázaton.
2. felhatalmazza a polgármestert, hogy együttműködési megállapodást kössön a pályázaton való részvétel érdekében a Bethlen téri Színházzal és partnerével a Pro Progressione Kulturális Közhasznú Nonprofit Kft.-vel.
3. felhatalmazza a polgármestert, hogy aláírja a „*LIFE Bauhausing Europe*” pályázatban projektpartnerként való részvételhez szükséges nyilatkozatokat.
4. sikeres pályázat esetén részt vesz a projekt megvalósításában és vállalja a jelenlegi árfolyamon maximum 90 millió Ft (220.000 EUR) társfinanszírozás biztosítását, melynek fedezetét a 2023. évi költségvetésében elkülöníti.

**Felelős**: Niedermüller Péter polgármester

**Határidő**: azonnal

Budapest, 2022. szeptember 9.

Szücs Balázs

alpolgármester

**Előterjesztés mellékletei:**

* LIFE pályázat kiírás
* Együttműködési kérelem
* Pályázati koncepció
* Projekt összefoglaló