|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2022. szeptember 21-i rendes ülésére**

|  |  |
| --- | --- |
| **Tárgy:** | Önkormányzati tulajdonú térfigyelő rendszereszközök nyilvántartásának rendezése |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**Tisztelt Képviselő-testület!**

Budapest Főváros VII. Kerület Erzsébetváros Önkormányzata 2021. november 02. napján az Elektronikus Közbeszerzési Rendszerben eljárást indított „Térfigyelő rendszereszközök szállítása” tárgyában. A térfigyelő rendszereszközök adásvétel útján Budapest Főváros VII. Kerület Erzsébetváros Önkormányzata tulajdonába kerültek. a 2022. január 18-án aláírt szerződés alapján.

A térfigyelő rendszereszközök értéke összesen 65.773.525,-Ft, azaz hatvanötmillió-hétszázhetvenháromezer-ötszázhuszonöt forint a beruházási bizonylat szerint is igazoltan.

A kamerarendszer üzemeltetése az Erzsébetváros Rendészeti Igazgatósága feladat és hatáskörébe tartozik, ezért indokolt az eszközök vagyonkezelésbe adása.

A Budapest Főváros VII. kerület Erzsébetváros Önkormányzata Képviselő-testületének döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) sz. önkormányzati rendelet 5. § (2) a) pontján alapul.

*„5. § (2)* *A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét) esetében;*

*„16. § (1) Az Önkormányzat tulajdonát képező vagyon kezelését, hasznosítását ellátó, az önkormányzati vagyonra vonatkozó haszonélvezeti jogot gyakorló szervek és szervezetek:*

*b) az Önkormányzat intézménye, költségvetési szerve”*

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2022. (IX. 21.) határozata a 37708 és 37709 azonosító számú önkormányzati tulajdonú térfigyelő rendszereszközök nyilvántartásának rendezéséről**

Budapest Főváros VII. Kerület Erzsébetváros Önkormányzata Képviselő-testülete úgy dönt, hogy:

1. a határozat mellékletét képező törzslapok tételeit határozatlan időre ingyenesen vagyonkezelésbe átadja Erzsébetváros Rendészeti Igazgatóságának.
2. A vagyonkezelésbe adással az Önkormányzat nyilvántartásából ezen eszközök kivezetésre kerülnek, Erzsébetváros Rendészeti Igazgatósága tárgyi eszköz nyilvántartásába vagyonkezelési jog átvételével bekerülnek.

**Felelős:** Niedermüller Péter polgármester

**Határidő:** azonnal

Budapest, 2022. augusztus 31.

Niedermüller Péter

polgármester

Előterjesztés melléklete:

* Adsávételi szerződés
* Beruházási bizonylat

Határozati javaslat melléklete:

* Eszköz törzslap 37708
* Eszköz törzslap 37709