|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület** **2022. szeptember 21-ei rendes ülésére**

|  |  |
| --- | --- |
| **Tárgy:** | Javaslat a Nővér Alapítvány támogatására |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**Tisztelt Képviselő-testület!**

A Péterfy Sándor Utcai Kórház–Rendelőintézet keretén belül létrejött, majd magánalapítványként tovább működő Nővér Alapítvány *(továbbiakban: Alapítvány)* kuratóriumi elnöke, Duczáné Nagy Erika kérelemmel fordult az Önkormányzat felé csapatépítő kirándulás buszköltségének támogatása tárgyában. *(Előterjesztés 1. számú melléklete.)*

Az Alapítvány 30 éves múltra tekint vissza, amelynek célja, hogy segítse a kórház szakdolgozóinak (ápolók, asszisztensek, műtősök, röntgenesek, laborosok) szakmai fejlődését, támogassa továbbtanulásukat, képzésüket, részvételüket kongresszuson, tanulmányi utakon.

Javasolom a tisztelt Képviselő-testületnek, hogy a Nővér Alapítvány Alsóerdősor utcai Mozgásszervi Rehabilitációs Osztály 25 fős csapatának egy napos, Visegrádra történő csapatépítő kirándulása buszköltségére nyújtson 127 000.- forint összegű támogatást.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2022. (IX. 21.) határozata a Nővér Alapítvány támogatásáról**

1. Budapest Főváros VII. kerület Erzsébetváros Önkormányzata Képviselő-testülete úgy dönt, hogy:
2. a Nővér Alapítvány (székhelye: 1076 Budapest, Péterfy Sándor u. 8–20., adószáma: 18036204-1-42; bankszámlaszám: 11707024-20303989; képviseli: Duczáné Nagy Erika kuratóriumi elnök) részére 127 000.- forint összegű támogatást nyújt csapatépítő kirándulás buszköltségének támogatására.
3. Az 1. pontban meghatározott támogatás időtartama: 2022. szeptember 1. – 2022. október 31., az elszámolás határideje: 2022. november 15.
4. Felkéri a Polgármestert, hogy Budapest Főváros VII. Kerület Erzsébetváros Önkormányzatának 2022. évi költségvetési rendeletében gondoskodjon a fedezet biztosításáról a „7201 Központilag kezelt ágazati feladatok” címen a „Rendkívüli önkormányzati kiadások biztosítása” sor terhére, és egyben felhatalmazza a Polgármestert a támogatási szerződés aláírására, a határozat 1. melléklete szerinti körülírt tartalommal.

**Felelős**: Niedermüller Péter polgármester

**Határidő**: 2022. október 15.

Budapest, 2022. szeptember 5.

Niedermüller Péter

polgármester

Előterjesztés mellékletek:

1. sz. melléklet: Támogatási kérelem
2. sz. melléklet: Aláírási címpéldány
3. sz. melléklet: Átláthatósági nyilatkozat

Határozati javaslat melléklete:

1. sz. melléklet: Támogatási szerződés tervezete